Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Grozījumi Ministru kabineta 2011. gada 5. jūlija noteikumos Nr. 545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”” (VSS-1012)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 04.10.2018. izsludināts Valsts sekretāru sanāksmē (VSS-1012)  04.12.2018. nosūtīts elektroniskai saskaņošanai  18.12.2018. nosūtīts atkārtotai elektroniskai saskaņošanai |
| Saskaņošanas dalībnieki | Tieslietu ministrija, Finanšu ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, Valsts kanceleja un Latvijas Darba devēju konfederācija  Latvijas Degvielas tirgotāju asociācija, Valsts vides dienests, Degvielas tirgotāju un ražotāju savienība, Latvijas Biodegvielu un bioenerģijas asociācija, Latvijas Nacionālais akreditācijas birojs, Lauku atbalsta dienests, Dabas aizsardzības pārvalde |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Vides aizsardzības un reģionālās attīstības ministrija, Zemkopības ministrija, Valsts vides dienests, Lauku atbalsta dienests, Dabas aizsardzības pārvalde |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **IEBILDUMI ATTIECĪBĀ UZ NOTEIKUMU PROJEKTA PAMATTEKSTU** | | | | |
| **1** |  | **Tieslietu ministrija**  **(2018.gada 18.oktobra atzinums)**  1. Projekta anotācijā kā projekta izstrādes nepieciešamības pamatojums cita starpā norādīts likumprojekta “Transporta enerģijas likums” (turpmāk – likumprojekts) 6. panta trešā daļa. Tāpat projekta anotācijā norādīts, ka projekts ir pilnībā sasaistīts ar likumprojektu un uz tā pamata izdotajiem Ministru kabineta noteikumiem attiecībā uz valsts mērķa sasniegšanas progresa novērtējumu.  Atbilstoši Saeimas mājaslapā pieejamai informācijai likumprojekts ir iesniegts izskatīšanai Saeimā, bet nav virzīts izskatīšanai 1. lasījumā, jo atbildīgā komisija ir pieņēmusi lēmumu atlikt likumprojekta izskatīšanu līdz papildus informācijas saņemšanai. Ņemot vērā minēto, norādām, ka nav iespējama projekta pilnvērtīga un kvalitatīva izvērtēšana līdz likumprojekta (Nr. 1297/Lp12) atbalstīšanai un pieņemšanai Saeimā vismaz 2. lasījumā.  Papildus norādām, ka minētais apstiprināts arī 2010. gada 12. marta Valsts iestāžu Juridisko dienestu vadītāju sanāksmes protokolā, kas cita starpā paredz ieteikumu iesniegt likumprojektā paredzētus Ministru kabineta noteikumu projektus izsludināšanai Valsts sekretāru sanāksmē, kad likumprojekts Saeimā izskatīts 2. lasījumā.  Ņemot vērā iepriekš minēto, lūdzam projekta tālāku virzību un saskaņošanu nodrošināt tad, kad likumprojekts Saeimā tiks atbalstīts un pieņemts 2. lasījumā. | **Vienošanās panākta saskaņošanas procesā**  Noteikumu projekts tiks virzīts apstiprināšanai Ministru kabinetā ar līdzšinējos Ministru kabineta noteikumu Nr.545 deleģējumu, lai tādējādi nekavētu Noteikumu projekta apstiprināšanu un attiecīgi Direktīvas Nr.2015/1513 transponēšanu, īpaši ņemot vērā to, ka Saeimas 12.sasaukuma laikā likumprojekts “Transporta enerģijas likums” netika izskatīts 1.lasījumā, un tas tiks iesniegts Saeimā izskatīšanai atkārtoti pēc tā atkārtotas apstiprināšanas Ministru kabinetā.  Ņemot vērā to, ka Ministru kabineta noteikumu Nr.545 deleģējums netiek mainīts, tad nav nepieciešams Noteikumu projekta virzību apturēt līdz likumprojekta “Transporta enerģijas likums” izskatīšanai Saeimā 2.lasījumā. |  |
| **2** | Norāde uz noteikumu projekta izdošanas tiesisko pamatu:  *Izdoti saskaņā ar likuma “Par atbilstības novērtēšanu” 7. panta pirmo daļu* | **Tieslietu ministrija**  **(2018.gada 18.oktobra atzinums)**  2. Lūdzam precizēt norādi uz projekta izdošanas tiesisko pamatu, papildinot to ar norādi uz Transporta enerģijas likuma 6. panta trešo daļu. | **Vienošanās panākta saskaņošanas procesā**  Noteikumu projekts tiks virzīts apstiprināšanai Ministru kabinetā ar līdzšinējos Ministru kabineta noteikumu Nr.545 deleģējumu.  Pēc Transporta enerģijas likuma spēkā stāšanās tiks sagatavots noteikumu projekts par Ministru kabineta noteikumu Nr.545 grozījumiem, lai attiecīgi veiktu papildinājumus Ministru kabineta noteikumu Nr.545 deleģējumā. | Norāde uz noteikumu projekta izdošanas tiesisko pamatu:  *Izdoti saskaņā ar likuma “Par atbilstības novērtēšanu” 7. panta pirmo daļu* |
| **3** | Noteikumu projekta 3.punkts:  “3. 2. punktā:  Izteikt 2.1., 2.2. un 2.3. apakšpunktu šādā redakcijā:  2.1. biodegviela – no biomasas iegūta šķidra vai gāzveida viela, ko var izmantot kā transporta enerģiju;  2.2. bioloģiskais šķidrais kurināmais – no biomasas iegūta šķidrā degviela, kuru var izmantot elektroenerģijas un siltumenerģijas ražošanai vai aukstumapgādē dzesēšanai un kuru nav paredzēts izmantot kā transporta enerģiju;  2.3. biomasa – šo noteikumu izpratnē lauksaimniecības, mežsaimniecības un saistīto nozaru (tai skaitā zivsaimniecības un akvakultūras), produktu, bioloģijas izcelsmes atkritumu un atlieku bioloģiski noārdāmas frakcijas (tai skaitā augu un dzīvnieku izcelsmes vielas), kā arī rūpniecības un sadzīves atkritumu bioloģiski noārdāmas frakcijas;”;  Svītrot 2.4. apakšpunktu;  Izteikt 2.10. un 2.11. apakšpunktu šādā redakcijā:  “2.10. pirmais savācējs, pārstrādātājs vai pašpārstrādātājs – juridiska vai fiziska persona, kura nodarbojas ar biodegvielas vai bioloģiskā šķidrā kurināmā ražošanā izmantoto izejvielu iepirkšanu, kura izmanto biomasu tās tālākai pārdošanai vai izmanto ražošanas procesā, tai skaitā biodegvielas vai bioloģiskā šķidrā kurināmā ražošanai;  2.11. brīvprātīgā shēma – shēma, kuras ietvaros tiek apliecināta biodegvielu un bioloģisko šķidro kurināmo atbilstība ilgtspējības kritērijiem, par kuras atbilstību ticamības, paredzamības un neatkarīga audita standartiem Eiropas Komisija ir pieņēmusi attiecīgu lēmumu;”;  Izteikt 2.13. apakšpunktu šādā redakcijā:  “piegādātājs – komersants, kas Latvijas Republikā realizē biodegvielu vai bioloģisko šķidro kurināmo, tai skaitā: degvielas mazumtirgotājs, kas realizē no degvielas vairumtirgotāja saņemto degvielu; degvielas mazumtirgotājs, kas realizē paša importēto vai no Eiropas Savienības dalībvalsts ievesto degvielu; degvielas vairumtirgotājs, kas realizē degvielu un kuram ir speciāla atļauja (licence) degvielas vairumtirdzniecībai vai speciāla atļauja (licence) apstiprināta noliktavas turētāja darbībai, vai speciāla atļauja (licence) reģistrēta saņēmēja darbībai (izņemot realizāciju atliktā akcīzes nodokļa maksāšanas režīmā).  Papildināt punktu ar 2.14., 2.15., 2.16., 2.17., 2.18., 2.19., 2.20., 2.21. un 2.22. apakšpunktu šādā redakcijā:  “2.14. biodegvielas vai bioloģiskā šķidrā kurināmā izejvielas audzētājs – juridiska vai fiziska persona, kas nodarbojas ar biodegvielas vai bioloģiskā šķidrā kurināmā ražošanā izmantoto izejvielu audzēšanu;  2.15. lauksaimniecības, akvakultūras, zivsaimniecības un mežsaimniecības atlikumi – atlikumi, ko tiešā veidā rada lauksaimniecības, akvakultūras, zivsaimniecības un mežsaimniecības nozarēs, neietverot atlikumus, kas radušiess saistītajās nozarēs vai pārstrādē;  2.16. neliela netiešas zemes izmantošanas maiņas riska biodegviela un bioloģiskais šķidrais kurināmais – biodegviela un bioloģiskais šķidrais kurināmais, kuru izejvielas ir iegūtas vai ražotas tādās shēmās, kas samazina ražošanas pārvietošanu citiem nolūkiem, kuri nav biodegvielas un bioloģiskā šķidrā kurināmā ražošana, un kas ir ražotas saskaņā ar šajos noteikumos noteiktajiem biodegvielas un bioloģiskā šķidrā kurināmā ilgtspējas kritērijiem;  2.17. lignocelulozes materiāls – materiāls, ko veido lignīns, celuloze un hemiceluloze, piemēram, mežos iegūta biomasa, kokaugu enerģētiskās kultūras un ar mežsaimniecību saistītu nozaru atlikumi un atkritumi;  2.18. nepārtikas celulozes materiāls – izejvielas, kas galvenokārt sastāv no celulozes un hemicelulozes un kam ir zemāks lignīna saturs nekā lignocelulozes materiālam, kas ietver pārtikas un lopbarības kultūraugu atlikumus (piemēram, salmi, stublāji, sēnalas un čaumalas), zālaugu enerģētiskos kultūraugus ar zemu cietes saturu (piemēram, airene, klūdziņprosa, miskante, Spānijas niedre un virsaugi pirms un pēc galvenajiem kultūraugiem), rūpniecības atlikumi (tostarp no pārtikas un lauksaimniecības kultūraugiem pēc augu eļļu, cukuru, cietes un proteīnu ekstrakcijas) un materiālus no bioatkritumiem;  2.19. atkritumi – priekšmeti un vielas, kas uzskatāmi par atkritumiem Atkritumu apsaimniekošanas likuma izpratnē. Par atkritumiem šo noteikumu izpratnē nav uzskatāmas vielas, kas tīši pārveidotas vai piesārņotas ar mērķi tās izmantot biodegvielas vai bioloģiskā šķidrā kurināmā ražošanai;  2.20. cieti saturoši kultūraugi – kultūraugi, galvenokārt labība (neatkarīgi no tā, vai tiek izmantoti tikai graudi vai viss augs, kā tas ir, piemēram, zaļbarības kukurūzas gadījumā), bumbuļi un sakņaugi (piemēram, kartupeļi, topinambūri, batātes, manioka un jamss), un bumbuļsīpoli (piemēram, taro un cocoyam);  2.21. pārstrādes atlikumi – materiāls, kas nav galaprodukts, kuru ražošanas procesā tieši vēlas iegūt; tas nav ražošanas procesa pamatmērķis, un process nav apzināti modificēts, lai to ražotu;  2.22. no atjaunojamiem energoresursiem ražota nebioloģiskas izcelsmes šķidrā vai gāzveida degviela – šķidrā vai gāzveida degviela, kura nav biodegviela un kuras energoietilpību rada atjaunojamie energoresursi, izņemot biomasu, un kuru var izmantot kā transporta enerģiju.”. | **Tieslietu ministrija**  **(2018.gada 18.oktobra atzinums)**  3. Vēršam uzmanību, ka vairāki projekta 3. punktā izteiktie termini, kā biodegviela, biomasa, piegādātājs, atkritumi, cieti saturoši kultūraugi, no atjaunojamiem energoresursiem ražota nebioloģiskas izcelsmes šķidrā vai gāzveida degviela, un to skaidrojumi dublē vai daļēji dublē likumprojekta 1. pantā izteiktos terminus un to skaidrojumus.  Norādām, ka atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” (turpmāk – NAP noteikumi) 3.2. apakšpunktam projektā neietver normas, kas dublē augstāka spēka normatīvā akta tiesību normās ietverto normatīvo regulējumu. Ievērojot minēto, lūdzam atbilstoši precizēt projektu, svītrojot normas, kas dublē vai daļēji dublē likumprojektā noteikto. | **Vienošanās panākta saskaņošanas procesā**  Likumprojekts “Transporta enerģijas likums” netika izskatīts 1.lasījumā Saeimas 12.sasaukumā, un tas tiks iesniegts Saeimā atkārtoti pēc tā izskatīšanas Ministru kabinetā.  Kamēr Transporta enerģijas likums nav stājies spēkā, nevar teikts, ka Ministru kabineta noteikumos Nr.545 un Noteikumu projektā izteiktie termini dublē citā tiesību aktā iekļautos terminus un to skaidrojumus.  Pēc Transporta enerģijas likuma spēkā stāšanās tiks sagatavots noteikumu projekts par Ministru kabineta noteikumu Nr.545 grozījumiem, lai attiecīgi veiktu grozījumus Ministru kabineta noteikumu Nr.545 2.punktā. | Noteikumu projekta 3.punkts:  “3. 2. punktā:  Izteikt 2.1., 2.2. un 2.3. apakšpunktu šādā redakcijā:  2.1. biodegviela – no biomasas iegūta šķidra vai gāzveida viela, ko var izmantot kā transporta enerģiju;  2.2. bioloģiskais šķidrais kurināmais – no biomasas iegūta šķidrā degviela, kuru var izmantot elektroenerģijas un siltumenerģijas ražošanai vai aukstumapgādē dzesēšanai un kuru nav paredzēts izmantot kā transporta enerģiju;  2.3. biomasa – lauksaimniecības, mežsaimniecības un saistīto nozaru (tai skaitā zivsaimniecības un akvakultūras), produktu, bioloģiskas izcelsmes atkritumu un atlieku bioloģiski noārdāmas frakcijas (tai skaitā augu un dzīvnieku izcelsmes vielas), kā arī rūpniecības un sadzīves atkritumu bioloģiski noārdāmas frakcijas;”;  Svītrot 2.4. apakšpunktu;  Izteikt 2.10. un 2.11. apakšpunktu šādā redakcijā:  “2.10. pirmais savācējs, pārstrādātājs vai pašpārstrādātājs – juridiska vai fiziska persona, kura nodarbojas ar biodegvielas vai bioloģiskā šķidrā kurināmā ražošanā izmantoto izejvielu iepirkšanu, kura izmanto biomasu tās tālākai pārdošanai vai izmanto ražošanas procesā, tai skaitā biodegvielas vai bioloģiskā šķidrā kurināmā ražošanai;  2.11. brīvprātīgā shēma – shēma, kuras ietvaros tiek apliecināta biodegvielu un bioloģisko šķidro kurināmo atbilstība ilgtspējības kritērijiem, par kuras atbilstību ticamības, paredzamības un neatkarīga audita standartiem Eiropas Komisija ir pieņēmusi attiecīgu lēmumu;”;  Izteikt 2.13. apakšpunktu šādā redakcijā:  “piegādātājs – komersants, kas Latvijas Republikā realizē biodegvielu vai bioloģisko šķidro kurināmo, tai skaitā: degvielas mazumtirgotājs, kas realizē no degvielas vairumtirgotāja saņemto degvielu; degvielas mazumtirgotājs, kas realizē paša importēto vai no Eiropas Savienības dalībvalsts ievesto degvielu; degvielas vairumtirgotājs, kas realizē degvielu un kuram ir speciāla atļauja (licence) degvielas vairumtirdzniecībai vai speciāla atļauja (licence) apstiprināta noliktavas turētāja darbībai, vai speciāla atļauja (licence) reģistrēta saņēmēja darbībai (izņemot realizāciju atliktā akcīzes nodokļa maksāšanas režīmā).  Papildināt punktu ar 2.14., 2.15., 2.16., 2.17., 2.18., 2.19., 2.20., 2.21. un 2.22. apakšpunktu šādā redakcijā:  “2.14. biodegvielas vai bioloģiskā šķidrā kurināmā izejvielas audzētājs – juridiska vai fiziska persona, kas nodarbojas ar biodegvielas vai bioloģiskā šķidrā kurināmā ražošanā izmantoto izejvielu audzēšanu;  2.15. lauksaimniecības, akvakultūras, zivsaimniecības un mežsaimniecības atlikumi – atlikumi, ko tiešā veidā rada lauksaimniecības, akvakultūras, zivsaimniecības un mežsaimniecības nozarēs, neietverot atlikumus, kas radušies saistītajās nozarēs vai pārstrādē;  2.16. neliela netiešas zemes izmantošanas maiņas riska biodegviela un bioloģiskais šķidrais kurināmais – biodegviela un bioloģiskais šķidrais kurināmais, kuru izejvielas ir ražotas tādās shēmās, kas samazina ražošanas pārvietošanu citiem nolūkiem, kuri nav biodegvielas un bioloģiskā šķidrā kurināmā ražošana, un kas ir ražotas saskaņā ar šajos noteikumos noteiktajiem biodegvielas un bioloģiskā šķidrā kurināmā ilgtspējas kritērijiem;  2.17. lignocelulozes materiāls – materiāls, ko veido lignīns, celuloze un hemiceluloze, piemēram, mežos iegūta biomasa, kokaugu enerģētiskās kultūras un ar mežsaimniecību saistītu nozaru atlikumi un atkritumi;  2.18. nepārtikas celulozes materiāls – izejvielas, kas galvenokārt sastāv no celulozes un hemicelulozes un kam ir zemāks lignīna saturs nekā lignocelulozes materiālam, kas ietver pārtikas un lopbarības kultūraugu atlikumus (piemēram, salmi, stublāji, sēnalas un čaumalas), zālaugu enerģētiskos kultūraugus ar zemu cietes saturu (piemēram, airene, klūdziņprosa, miskante, Spānijas niedre un virsaugi pirms un pēc galvenajiem kultūraugiem), rūpniecības atlikumi (tostarp no pārtikas un lauksaimniecības kultūraugiem pēc augu eļļu, cukuru, cietes un proteīnu ekstrakcijas) un materiālus no bioatkritumiem;  2.19. atkritumi – priekšmeti un vielas, kas uzskatāmi par atkritumiem Atkritumu apsaimniekošanas likuma izpratnē. Par atkritumiem šo noteikumu izpratnē nav uzskatāmas vielas, kas tīši pārveidotas vai piesārņotas ar mērķi tās izmantot biodegvielas vai bioloģiskā šķidrā kurināmā ražošanai;  2.20. cieti saturoši kultūraugi – kultūraugi, galvenokārt labība (neatkarīgi no tā, vai tiek izmantoti tikai graudi vai viss augs, kā tas ir, piemēram, zaļbarības kukurūzas gadījumā), bumbuļi un sakņaugi (piemēram, kartupeļi, topinambūri, batātes, manioka un jamss), un bumbuļsīpoli (piemēram, taro un kolokāzija);  2.21. pārstrādes atlikumi – materiāls, kas nav galaprodukts, kuru ražošanas procesā tieši vēlas iegūt; tas nav ražošanas procesa pamatmērķis, un process nav apzināti modificēts, lai to ražotu;  2.22. no atjaunojamiem energoresursiem ražota nebioloģiskas izcelsmes šķidrā vai gāzveida degviela – šķidrā vai gāzveida degviela, kura nav biodegviela un kuras energoietilpību rada atjaunojamie energoresursi, izņemot biomasu, un kuru var izmantot kā transporta enerģiju.”.” |
| **4** |  | **Zemkopības ministrija**  **(2018.gada 23.oktobra atzinums)**  Tā kā pēc noteikumu projekta normu stāšanās spēkā Lauku atbalsta dienestam ir paredzēts būtisks veicamo funkciju palielinājums, lūdzam Ekonomikas ministriju noorganizēt Zemkopības ministrijas, Lauku atbalsta dienesta un Ekonomikas ministrijas ekspertu tikšanos, lai izskaidrotu jauno Lauku atbalsta dienesta funkciju būtību un to īstenošanas iespējas. | **Ņemts vērā** | Sanāksme notika 2018.gada 14.novembrī. |
| **5** | Noteikumu projekta 4.punktā izteiktais Noteikumu Nr.545 2.3.apakšpunkts:  “2.3. biomasa – lauksaimniecības, mežsaimniecības un saistīto nozaru (tai skaitā zivsaimniecības un akvakultūras), produktu, bioloģijas izcelsmes atkritumu un atlieku bioloģiski noārdāmas frakcijas (tai skaitā augu un dzīvnieku izcelsmes vielas), kā arī rūpniecības un sadzīves atkritumu bioloģiski noārdāmas frakcijas;”;” | **Vides aizsardzības un reģionālās attīstības ministrija**  **(2018.gada 19.oktobra atzinums)**  2. Aizstāt frāzi „bioloģijas izcelsmes” ar „bioloģiskas izcelsmes”; | **Ņemts vērā** | Noteikumu projekta 3.punktā izteiktais Noteikumu Nr.545 2.3.apakšpunkts:  “2.3. biomasa – lauksaimniecības, mežsaimniecības un saistīto nozaru (tai skaitā zivsaimniecības un akvakultūras), produktu, bioloģiskasjas izcelsmes atkritumu un atlieku bioloģiski noārdāmas frakcijas (tai skaitā augu un dzīvnieku izcelsmes vielas), kā arī rūpniecības un sadzīves atkritumu bioloģiski noārdāmas frakcijas;”;” |
| **6** | Noteikumu projekta 4.punktā izteiktais Noteikumu Nr.545 2.20.apakšpunkts:  “2.20. cieti saturoši kultūraugi – kultūraugi, galvenokārt labība (neatkarīgi no tā, vai tiek izmantoti tikai graudi vai viss augs, kā tas ir, piemēram, zaļbarības kukurūzas gadījumā), bumbuļi un sakņaugi (piemēram, kartupeļi, topinambūri, batātes, manioka un jamss), un bumbuļsīpoli (piemēram, taro un cocoyam);” | **Vides aizsardzības un reģionālās attīstības ministrija**  **(2018.gada 19.oktobra atzinums)**  1. Izvērtēt iespēju latviskot bumbuļsīpolu veida „cocoyam” nosaukumu; | **Ņemts vērā** | Noteikumu projekta 3.punktā izteiktais Noteikumu Nr.545 2.20.apakšpunkts:  “2.20. cieti saturoši kultūraugi – kultūraugi, galvenokārt labība (neatkarīgi no tā, vai tiek izmantoti tikai graudi vai viss augs, kā tas ir, piemēram, zaļbarības kukurūzas gadījumā), bumbuļi un sakņaugi (piemēram, kartupeļi, topinambūri, batātes, manioka un jamss), un bumbuļsīpoli (piemēram, taro un kolokāzija);” |
| **7** | Noteikumu projekta 4.punktā izteiktais Noteikumu Nr.545 2.15.apakšpunkts:  “2.15. lauksaimniecības, akvakultūras, zivsaimniecības un mežsaimniecības atlikumi – atlikumi, ko tiešā veidā rada lauksaimniecības, akvakultūras, zivsaimniecības un mežsaimniecības nozarēs, neietverot atlikumus, kas radušiess saistītajās nozarēs vai pārstrādē;” | **Vides aizsardzības un reģionālās attīstības ministrija**  **(2018.gada 19.oktobra atzinums)**  3. Novērst pārrakstīšanās kļūdu 2.15.punkta redakcijā (vārdā „radušies”); | **Ņemts vērā** | Noteikumu projekta 3.punktā izteiktais Noteikumu Nr.545 2.15.apakšpunkts:  “2.15. lauksaimniecības, akvakultūras, zivsaimniecības un mežsaimniecības atlikumi – atlikumi, ko tiešā veidā rada lauksaimniecības, akvakultūras, zivsaimniecības un mežsaimniecības nozarēs, neietverot atlikumus, kas radušies saistītajās nozarēs vai pārstrādē;” |
| **8** | Noteikumu projekta 4.punktā izteiktā Noteikumu Nr.545 3.punkta ievaddaļa:  “4. Izteikt 3.punkta ievaddaļu šādā redakcijā:  “3. Biodegvielas un bioloģiskais šķidrais kurināmais, kas tiek iegūts Latvijas Republikā, ievests patēriņam Latvijas Republikā no citas Eiropas Savienības dalībvalsts vai importēts no trešajām valstīm un kas var tikt izmantots Enerģētikas attīstības pamatnostādnēs 2016.-2020.gadam noteiktā enerģijas, kas ražota no AER, īpatsvara enerģijas bruto gala patēriņā transportā mērķa (turpmāk – valsts mērķis) sasniegšanā vai likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, atbilst ilgtspējas kritērijiem, ja tiek izpildīti šādi nosacījumi:”.” | **Tieslietu ministrija**  **(2019.gada 7.janvāra atzinums)**  1. Lūdzam atkārtoti izvērtēt projekta 4. punktā izteiktā 3. punkta ievaddaļu, precizējot jēdziena “valsts mērķis” skaidrojumu, ņemot vērā Direktīvas Nr.2009/28/EK 17.panta 1.punkta pirmajā rindkopā noteikto, kā arī 3. panta 1. punktā noteiktos valsts vispārējos obligātos mērķus. Norādām, ka norāde “Enerģētikas attīstības pamatnostādnēs 2016.-2020.gadam noteiktā enerģijas, kas ražota no AER, īpatsvara enerģijas bruto gala patēriņā transportā mērķa” nav viennozīmīgi skaidra, turklāt minētās pamatnostādnes Latvijā ir apstiprinātas ar Ministru kabineta rīkojumu, kas nav uzskatāms par ārēju normatīvo aktu, kas būtu saistošs privātpersonām. | **Ņemts vērā** | Noteikumu projekta 4.punktā izteiktā Noteikumu Nr.545 3.punkta ievaddaļa:  “4. Izteikt 3.punkta ievaddaļu šādā redakcijā:  “3. Biodegvielas un bioloģiskais šķidrais kurināmais, kas tiek iegūts Latvijas Republikā, ievests patēriņam Latvijas Republikā no citas Eiropas Savienības dalībvalsts vai importēts no trešajām valstīm un kas var tikt izmantots valsts mērķa – panākt, lai no atjaunojamiem energoresursiem iegūtas enerģijas īpatsvars transporta enerģijas bruto galapatēriņā Latvijā 2020. gadā ir vismaz 10 procenti (turpmāk – valsts mērķis), sasniegšanā vai kas var tikt izmantots likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, atbilst ilgtspējas kritērijiem, ja tiek izpildīti šādi nosacījumi:”.”  Noteikumu projekta anotācijas 1.daļas 2.punkts. |
| **9** | Noteikumu projekta 5.punktā izteiktais Noteikumu Nr.545 5.4.1.apakšpunkts:  “5.4.1. dabiskas pļavas – kuras arī bez cilvēku iejaukšanās būtu pļavas un kuras palīdz saglabāt vietējo sugu sastāvu, kā arī ekoloģiskos parametrus un procesus;” | **Vides aizsardzības un reģionālās attīstības ministrija**  **(2018.gada 19.oktobra atzinums)**  4. Noteikumu projekta 5.4.1. apakšpunkta redakciju izteikt šādi: „5.4.1. dabiskas pļavas – pļavas, kuras arī bez cilvēku iejaukšanās būtu pļavas un kuras palīdz saglabāt vietējo sugu sastāvu, kā arī ekoloģiskos parametrus un procesus”; | **Ņemts vērā** | Noteikumu projekta 5.punktā izteiktais Noteikumu Nr.545 5.4.1.apakšpunkts:  “5.4.1. dabiskas pļavas – pļavas, kuras arī bez cilvēku iejaukšanās būtu pļavas un kuras palīdz saglabāt vietējo sugu sastāvu, kā arī ekoloģiskos parametrus un procesus;” |
| **10** |  | **Lauku atbalsta dienesta viedoklis**  **(2018.gada 22.novembris)**  3. Lūdzam saskaņot noteikumu projektu arī ar Dabas aizsardzības pārvaldi, jo viņiem būs jāsagatavo 5.2. – 5.4. punktā minēto informāciju. Lūdzam paredzēt, ka šī informācija tiek sagatavota kā ģeotelpiskie dati, kā arī paredzēt ikgadēju aktualizāciju līdz kārtējā gada 1. februārim. |  |  |
| **11** | Noteikumu projekta 5.punktā izteiktais Noteikumu Nr.545 5.3.apakšpunkts:  “5.3. īpaši aizsargājamo sugu un biotopu mikroliegumi un teritorijas, kurās aizsargā reti sastopamas, apdraudētas vai izmirstošas ekosistēmas vai sugas, kas par tādām ir atzītas starptautiskos nolīgumos vai ir iekļautas starpvaldību organizāciju vai Starptautiskās dabas aizsardzības organizācijas sastādītos sarakstos, un par aizsargājamām tās ir atzītas ar Eiropas Komisijas vai Latvijas normatīvajiem aktiem;” | **Dabas aizsardzības pārvaldes viedoklis**  **(2018.gada 29.novembris)**  1. Izteikt noteikumu **5.3.apakšpunktu** šādā redakcijā:  “5.3. īpaši aizsargājamo sugu un **īpaši aizsargājamo** biotopu mikroliegumi un teritorijas, kurās aizsargā reti sastopamas, apdraudētas vai izmirstošas ekosistēmas, **biotopus** vai sugas, kas par tādām ir **atzīti** starptautiskos nolīgumos vai ir **iekļauti** starpvaldību organizāciju vai Starptautiskās dabas aizsardzības organizācijas sastādītos sarakstos, un par **aizsargājamiem tie** ir **atzīti** ar Eiropas **Savienības** vai Latvijas normatīvajiem aktiem;”.  *Pamatojums:* Nepieciešams redakcionāli precizēt, tiesiskās skaidrības nodrošināšanai, ka norma attiecas uz īpaši aizsargājamo biotopu aizsardzībai izveidotiem mikroliegumiem, un ka palīgteikums attiecas ne tikai uz sugām, bet uz visu minēto kopumā – ekosistēmām, biotopiem, sugām, kas tiek aizsargāti starptautiski, Eiropas Savienības vai nacionālā līmenī. | **Ņemts vērā** | Noteikumu projekta 5.punktā izteiktais Noteikumu Nr.545 5.3.apakšpunkts:  “5.3. īpaši aizsargājamo sugu un īpaši aizsargājamo biotopu mikroliegumi un teritorijas, kurās aizsargā reti sastopamas, apdraudētas vai izmirstošas ekosistēmas, biotopus vai sugas, kas par tādām ir atzīti starptautiskos nolīgumos vai ir iekļauti starpvaldību organizāciju vai Starptautiskās dabas aizsardzības organizācijas sastādītos sarakstos, un par aizsargājamiem tie ir atzīti ar Eiropas Savienības vai Latvijas normatīvajiem aktiem;” |
| **12** | Noteikumu Nr.545 15.punkts:  “15. Apliecinājumu par Latvijas Republikas teritorijā iegūtas lauksaimniecības un mežsaimniecības izcelsmes biomasas atbilstību ilgtspējības kritērijiem, tas ir, apliecinājumu, ka izejvielas nav iegūtas no zemes platībām ar augstu bioloģisko daudzveidību un zemes platībām ar augstu oglekļa koncentrāciju, izejvielu audzētājam izsniedz Lauku atbalsta dienests.  Noteikumu projekta 13.punkts:  “13. Papildināt 15. punktu aiz vārdiem “ar augstu oglekļa koncentrāciju,” ar vārdiem “tai skaitā, kūdrājiem”.” | **Lauku atbalsta dienesta viedoklis**  **(2018.gada 22.novembris)**  2. Ierosinām, ka apliecinājumu par esošo noteikumu 5. un 15. punktā minēto mežu zemju platībās iegūto biomasu nesniedz Lauku atbalsta dienests, bet gan Valsts meža dienests. Kopš 2011. gada, kad tika izstrādāta sākotnējā MK noteikumu redakcija, Valsts mežu dienests ir veicis būtiskus uzlabojumus savās iekšējās sistēmās un datubāzes un līdz ar to būtu kompetentāks sniegt šādu pieprasīto informāciju. Līdz ar to nepieciešams paredzēt pieteikšanās sistēmu Valsts meža dienestā, kā arī veikt attiecīgus grozījumus citos MK noteikumu punktos. | **Ņemts vērā**  Saskaņā ar Valsts pārvaldes iekārtas likuma 10. panta astoto daļu un Administratīvā procesa likuma 59. panta otro daļu informāciju, kura nepieciešama pārvaldes lēmuma pieņemšanai un kura ir citas institūcijas rīcībā, iestāde iegūst pati sadarbojoties ar citām iestādēm.  Valsts kancelejas izstrādātā Valsts pārvaldes reformu plānā 2020 kā viens no šajā plānā noteiktā mērķa sasniegšanai pasākumiem ir noteikts: “4. Centralizēt atbalsta funkcijas, izvērtējot radniecisko funkciju apvienošanas iespējas, kā arī mazo iestāžu darbības lietderību”, kur ir noteikts “jāpieņem lēmums par ekonomiskāko pakalpojumu sniegšanas modeli, veidojot vienotos pakalpojumu centrus visas valsts pārvaldes vai vismaz viena resora ietvaros”.  Līdz ar to ir secināms, ka arī Valsts kancelejas noteiktajā plānā netiek atbalstīts nosacījums, ka vienāds pakalpojums tiek piedāvāts vairākās valsts pārvaldes iestādēs.  Šobrīd ar Noteikumiem Nr.545 ir noteikta viena iestāde, kas izsniedz apliecinājumu par atbilstību ilgtspējas kritērijiem Latvijas nacionālās sertificēšanas shēmas ietvaros – Lauku atbalsta dienests.  Lauku atbalsta dienestam ir iespējas pieprasīt visu nepieciešamo informāciju no Valsts meža dienesta saskaņā ar Administratīvā procesa likumu, ja apliecinājums ir jāizsniedz par Noteikumos Nr.545 un Noteikumu projektā minētajām meža zemes platībām.  Savukārt, ja tiks noteiktas vairākas šādas iestādes, tad tas varētu palielināt administratīvo, birokrātisko un arī fizisko slogu tiem biodegvielu izejvielas audzētājiem, kuriem šie apliecinājumi būs nepieciešami, kā arī radīs sajukumu šobrīd izveidotā sistēmā.  Papildus norādām, ka 5.punkts neattiecas uz meža biomasu, bet uz biodegvielas vai bioloģiskā šķidrā kurināmā ražošanai nepieciešamām izejvielām, kas ir iegūtas zemēs, kurām bija (vai joprojām ir – attiecībā uz Noteikumu Nr.545 5.punktu) oficiālais statuss “pirmatnējie meži un citas mežu zemes” vai “pastāvīgi apmežotas platības” vai platības ar noteiktu teritorijas lielumu vai koku augstumu, t.i., biodegvielu izejvielas var tikt audzētas platībās, kurās meža vairs nav (attiecībā uz “pirmatnējie meži un citas mežu zemes” kategoriju - kurām nav grozīts statuss “meža zeme”). Līdz ar to ir secinājums, ka Lauku atbalsta dienestam būs jāsniedz atzinums par lauksaimniecības produktiem, kas ir iegūti no lauksaimniecībā izmantotajām platībām, kuras iepriekš bija mežsaimniecībā izmantotās platības | Noteikumu projekta 13.punkts:  “13. Izteikt 15.punktu šādā redakcijā:  “15. Apliecinājumu par biodegvielas un bioloģiskā šķidrā kurināmā ražošanā izmantoto Latvijas Republikas teritorijā iegūto izejvielu atbilstību ilgtspējas kritērijiem, tas ir, apliecinājumu, ka izejvielas nav iegūtas no zemes platībām ar augstu bioloģisko daudzveidību, zemes platībām ar augstu oglekļa koncentrāciju un šo noteikumu 81 punktā minētajām zemes platībām, izejvielu audzētājam izsniedz Lauku atbalsta dienests. Apliecinājumā tiek iekļauta šāda informācija: klienta nosaukums, Lauku atbalsta dienesta klienta numurs, bloka numurs, lauka numurs kārtējā gada vienotajā iesniegumā, platība, kultūraugs, un pazīme par kultūrauga ieguvi kurināmā ražošanai.”.” |
| **Zemkopības ministrija**  **(2018.gada 11.decembra atzinums)**  2. Zemkopības ministrija saglabā viedokli, ka apliecinājumu par Ministru kabineta 2011. gada 5. jūlija noteikumu Nr. 545 “Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”” (turpmāk – noteikumi) 5.  un 15. punktā minēto mežu zemju platībās iegūto biomasu nevar sniegt Lauku atbalsta dienests. |
| **Lauku atbalsta dienests**  **(2018.gada 11.decembra viedoklis)**  Lauku atbalsta dienests uztur spēkā iebildumu, ka nevaram sniegt atzinumus par mežsaimniecības produktiem. |
| **13** | Noteikumu Nr.545 6.punkts:  “6. Lauksaimniecības un mežsaimniecības izcelsmes biomasu var iegūt no šo noteikumu 5.2. un 5.3.apakšpunktā minētajām zemes platībām, ja tās ieguve nav pretrunā ar īpaši aizsargājamās dabas teritorijas vai mikroliegumus regulējošiem normatīvajiem aktiem. Dabas aizsardzības pārvalde pēc Lauku atbalsta dienesta pieprasījuma iesniedz Lauku atbalsta dienestā informāciju par zemes platībām, kuras atrodas šo noteikumu 5.2. un 5.3.apakšpunktā minētajās teritorijās.” | **Lauku atbalsta dienesta viedoklis**  **(2018.gada 22.novembris)**  1. Nepieciešams papildināt esošo MK noteikumu 6. punktu, ka Dabas aizsardzības pārvalde sniedz informāciju par 5.4 punktā minētajām: “kas ir iekļautas Eiropas nozīmes aizsargājamo dabas teritoriju sarakstā (Natura 2000)” | **Ņemts vērā** | Noteikumu projekta 6.punkts:  “6. Izteikt 6.punktu šādā redakcijā:  “6. Šo noteikumu 5.punktā minētās izejvielas var iegūt no zemes platībām, kas atrodas šo noteikumu 5.2., 5.3. un 5.4. apakšpunktā minētajās teritorijās, ja tās ieguve nav pretrunā ar īpaši aizsargājamās dabas teritorijas vai mikroliegumus regulējošiem normatīvajiem aktiem un ir nepieciešama bioloģiskās daudzveidības uzturēšanai šajās teritorijās. Dabas aizsardzības pārvalde nodrošina atvērtos ģeotelpiskos datus par šo noteikumu 5.2., 5.3. un 5.4. apakšpunktā minētajām teritorijām un iesniedz to Lauku atbalsta dienestā pēc pieprasījuma.”.” |
| **Dabas aizsardzības pārvaldes viedoklis**  **(2018.gada 29.novembris)**  2. Izteikt noteikumu 6.punktu šādā redakcijā:  “6. Lauksaimniecības un mežsaimniecības izcelsmes biomasu var iegūt no **zemes platībām, kas atrodas** šo noteikumu 5.2., 5.3. un 5.4.apakšpunktā minētajās teritorijās, ja tās ieguve nav pretrunā ar īpaši aizsargājamās dabas teritorijas vai mikroliegumus regulējošiem normatīvajiem aktiem **un ir nepieciešama bioloģiskās daudzveidības uzturēšanai šajās teritorijās**. **Dabas aizsardzības pārvalde nodrošina atvērtos ģeotelpiskos datus par šo noteikumu 5.2., 5.3. un 5.4. apakšpunktā minētajām teritorijām**.”.  *Pamatojums:* Lai uzturētu dabas bioloģisko daudzveidību dažādos atklāta tipa īpaši aizsargājamos biotopos (piemēram, zālājos un purvos, pelēkās kāpās, virsājos u.c.) un īpaši aizsargājamo sugu dzīvotnēs, kas norādīti noteikumu 5.2. - 5.4.apakšpunktā, ir nepieciešams novākt biomasu no šiem biotopiem un sugu dzīvotnēm. Ja biomasas ieguve ir nepieciešama, lai šīs dabas vērtības saglabātu, tad uzskatāms, ka šāda biomasa ir ilgtspējīga un tās ieguve nerada apdraudējumu dabas un vides vērtībām, bet tieši otrādi – veicina to saglabāšanu.  2017.gadā ir izstrādāta un izdota Eiropas Savienības nozīmes biotopu aizsardzības un apsaimniekošanas vadlīniju rokasgrāmata, kas ir pieejama tīmekļa vietnē:  <https://nat-programme.daba.gov.lv/public/lat/publikacijas_un_dokumenti/#vadlinijas>, kurā ir noteikts, kāda veida darbības veicamas, lai saglabātu vai uzlabotu biotopa kvalitāti. Attiecībā uz zālāju apsaimniekošanu šīs vadlīnijas jau tiek izmantotas, apmācot lauksaimniekus, kas saņem Agrovides atbalsta maksājumus. Ja atbilstoši šīm vadlīnijām tiek apsaimniekots biotops, kā rezultātā tiek iegūta biomasa, tad tas atbilst ilgtspējības principiem. Pārvalde jau vairākkārt un dažādos politikas plānošanas dokumentos ir uzsvērusi, ka ir jāveicina biomasas izmantošana no zālājiem un citiem biotopu veidiem, kuru saglabāšanai nepieciešama ekstensīva cilvēka saimnieciskā darbība, jo pretējā gadījumā īpaši aizsargājamie biotopi aizaug (attiecīgi samazinās to kvalitāte vai tie izzūd) un biomasa uzkrājas, bet tā netiek izmantota un tādējādi netiek veicināta īpaši aizsargājamo dabas teritoriju un mikroliegumu ilgtspējīga apsaimniekošana. Ja tiek noteikts, ka šāda biomasa nav ilgtspējīga, palielinās risks, ka arī nākotnē šādas teritorijas netiks apsaimniekotas un no tām netiks gūti papildus ekonomiskie ieguvumi un vienlaikus samazināsies arī bioloģiskā daudzveidība.  Ministru kabineta 2015.gada 10.marta noteikumu Nr.126 “Tiešo maksājumu piešķiršanas kārtība lauksaimniekiem” 106. un 106.1punkts paredz, ka Eiropas Parlamenta un Padomes 2013.gada 17.decembra Regulas Nr.1307/2013 (ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām) 45.panta nosacījumus piemēro tām aizsargājamām ekoloģiski jutīgo ilggadīgo zālāju platībām, kas pēc stāvokļa iepriekšējā gada 31.decembrī ir kartogrāfiski identificētas Lauku atbalsta dienesta (turpmāk – LAD) lauku bloku identifikācijas sistēmas lauku bloku kartē, izmantojot Pārvaldes dabas datu pārvaldības sistēmas "Ozols" datus, par kuriem Pārvalde iesniedz informāciju LAD līdz kārtējā gada 1.februārim. Attiecīgi noteikumu 5.4.apakšpunktā norādītās platības, kas deklarētas atbalstam pasākuma "Agrovides maksājumi" apakšpasākumā "Bioloģiskās daudzveidības uzturēšana zālājos" ir tās pašas, par kurām Pārvalde iesniedz informāciju LAD līdz kārtējā gada 1.februārim, līdz ar to nav nepieciešams šo nosacījumu dublēt šajos noteikumos.  Attiecībā uz noteikumu 5.2. un 5.3.apakšpunktā norādītajām teritorijām Pārvalde regulāri uztur un atjauno datus dabas datu pārvaldības sistēmā “Ozols”, ņemot vērā veiktās izmaiņas normatīvajos aktos vai pieņemtajos lēmumos par mikroliegumiem. Līdz ar to jebkurā brīdī ir pieejami aktuāli atvērtie ģeotelpiskie dati un nav nepieciešams noteikt datu aktualizēšanas termiņu. |
| **Dabas aizsardzības pārvaldes viedoklis**  **(2018.gada 11.decembriss)**  Noteikumu projekta 6.punkta 1.teikumā noteikts “Lauksaimniecības un mežsaimniecības izcelsmes biomasu var iegūt no zemes platībām, kas atrodas šo noteikumu 5.2. un 5.3.apakšpunktā minētajās teritorijās, ja tās ieguve nav pretrunā ar īpaši aizsargājamās dabas teritorijas vai mikroliegumus regulējošiem normatīvajiem aktiem un ir nepieciešama bioloģiskās daudzveidības uzturēšanai šajās teritorijās.”  Savukārt anotācijā ir norādīts, ka “Lai uzturētu dabas bioloģisko daudzveidību dažādos atklāta tipa īpaši aizsargājamos biotopos (piemēram, zālājos un purvos, pelēkās kāpās, virsājos u.c.) un īpaši aizsargājamo sugu dzīvotnēs, kas norādīti Noteikumu Nr.545 5.2., 5.3. un 5.4.apakšpunktā, ir nepieciešams novākt biomasu no šiem biotopiem un sugu dzīvotnēm.”  Ņemot vērā minēto un lai novērstu pretrunas starp Noteikumu projektu un anotāciju, lūdzam Noteikumu projekta 6.punkta 1.teikumu papildināt ar atsauci uz Noteikumu projektā iekļauto 5.4.apakšpunktu, izsakot Noteikumu projekta 6.punkta 1.teikumu šādā redakcijā:  “6. Lauksaimniecības un mežsaimniecības izcelsmes biomasu var iegūt no zemes platībām, kas atrodas šo noteikumu 5.2., 5.3. un 5.4.apakšpunktā minētajās teritorijās, ja tās ieguve nav pretrunā ar īpaši aizsargājamās dabas teritorijas vai mikroliegumus regulējošiem normatīvajiem aktiem un ir nepieciešama bioloģiskās daudzveidības uzturēšanai šajās teritorijās.” |
| **14** | Noteikumu projekta 7.punktā izteiktais Noteikumu Nr.545 7.3.apakšpunkts:  “7. Papildināt punktu ar 7.3. apakšpunktu šādā redakcijā:  “7.3. mitrāji, kas ir zeme, ko klāj ūdens vai kas ir piesātināta ar ūdeni nepārtraukti vai ievērojamu gada daļu;”.” | **Tieslietu ministrija**  **(2019.gada 7.janvāra atzinums)**  2. Lūdzam izvērtēt projekta 7. punktā izteiktā 7.3. apakšpunkta redakciju, izvērtējot iespēju precizēt vai skaidrot jēdzienu “ievērojamu gada daļu”. Minētais jēdziens ir tieši pārņemts no direktīvas, tomēr, iespējams, piemērojot minēto 7.3. apakšpunktu, varētu būt neskaidrs jēdziens “ievērojams”. | **Ņemts vērā** | Noteikumu projekta 7.punktā izteiktais Noteikumu Nr.545 7.3.apakšpunkts:  “7.3. mitrāji, kas ir zeme, ko klāj ūdens vai kas ir piesātināta ar ūdeni nepārtraukti vai ievērojamu gada daļu;”.  Noteikumu projekta anotācijas I daļas 2.punkts. |
| **15** | Noteikumu projekta 7.punktā izteiktais Noteikumu Nr.545 jaunais 8.1 punkts:  “8.1 Biodegvielas, kas tiek izmantotas Transporta enerģijas likumā noteiktā valsts mērķa sasniegšanā vai kas tiek izmantotas likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, un bioloģiskā šķidrā kurināmā ražošanā izmantotā lauksaimniecības un mežsaimniecības izcelsmes biomasa nedrīkst būt iegūta no zemes platībām, kuras 2008. gada janvārī bija kūdrājs, ja vien nav pierādīts, ka šīs izejvielas audzēšanas un novākšanas laikā nenotiek iepriekš nenosusinātas zemes nosusināšana.” | **Tieslietu ministrija**  **(2018.gada 18.oktobra atzinums)**  6. Lūdzam izvērtēt nepieciešamību precizēt projekta 7. punktā izteikto 8.1 punktu, aizstājot vārdu “iegūta” ar vārdiem “ražota no izejvielām, kas iegūtas”, tā ņemot vērā Direktīvas 2009/30/EK 1. panta 6. punktā izteikto Direktīvas 98/70/EK 7.b panta 5. punktu. | **Ņemts vērā** | Noteikumu projekta 8.punktā izteiktais Noteikumu Nr.545 jaunais 8.1 punkts:  “8.1 Biodegvielas, kas tiek izmantotas valsts mērķa sasniegšanā vai kas tiek izmantotas likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, un bioloģiskā šķidrā kurināmā ražošanā izmantotā lauksaimniecības un mežsaimniecības izcelsmes biomasa nedrīkst būt ražota no izejvielām, kas iegūtas no zemes platībām, kuras 2008. gada janvārī bija kūdrājs, ja vien nav pierādīts, ka šīs izejvielas audzēšanas un novākšanas laikā nenotiek iepriekš nenosusinātas zemes nosusināšana.” |
| **16** | Noteikumu projekta 8.punkts:  “8. Izteikt 10. punktu šādā redakcijā:  “10. Emisiju samazinājumam, ko nodrošina, izmantojot biodegvielu un bioloģisko šķidro kurināmo, ir jābūt 60 % attiecībā uz biodegvielām un bioloģisko šķidro kurināmo, ko ražo iekārtās, kuru ekspluatācija – ir notikusi fiziska biodegvielas vai bioloģiskā šķidrā kurināmā ražošana, sākta pēc 2015. gada 5. oktobra. Attiecībā uz iekārtām, kas atradās ekspluatācijā 2015. gada 5. oktobrī vai pirms minētās dienas, emisiju samazinājumam, ko nodrošina, izmantojot biodegvielu, ir jābūt vismaz 50 % no 2018. gada 1. janvāra.”. | **Tieslietu ministrija**  **(2018.gada 18.oktobra atzinums)**  8. Lūdzam precizēt projekta 8. punktā izteikto 10. punktu, izsakot tā redakciju viennozīmīgi skaidri, vārdus “ir notikusi fiziska biodegvielas vai bioloģiskā šķidrā kurināmā ražošana” izsakot atsevišķā teikumā līdzīgi Direktīvas 2015/1513 2. panta 5. punktā izteiktajam teikumam: “Uzskata, ka iekārta “atrodas ekspluatācijā”, ja ir notikusi fiziska biodegvielas vai bioloģiskā šķidrā kurināmā ražošana.” | **Ņemts vērā** | Noteikumu projekta 9.punkts:  “8. Izteikt 10. punktu šādā redakcijā:  “10. Emisiju samazinājumam, ko nodrošina, izmantojot biodegvielu un bioloģisko šķidro kurināmo, ir jābūt 60 % attiecībā uz biodegvielām un bioloģisko šķidro kurināmo, ko ražo iekārtās, kuru ekspluatācija ir sākta pēc 2015. gada 5. oktobra. Attiecībā uz iekārtām, kas atradās ekspluatācijā 2015. gada 5. oktobrī vai pirms minētās dienas, emisiju samazinājumam, ko nodrošina, izmantojot biodegvielu, ir jābūt vismaz 50 % no 2018. gada 1. janvāra. Iekārta atrodas ekspluatācijā, ja ir notikusi fiziska biodegvielas vai bioloģiskā šķidrā kurināmā ražošana.”.” |
| **17** | Noteikumu projekta 10.punktā izteiktais noteikumu Nr.545 jaunais 13.1 punkts:  “13.1 Izejvielu vai starpproduktu audzētājs, pirmais savācējs, pārstrādātājs, pašpārstrādātājs vai piegādātājs izmanto masas bilances sistēmu, kurā ir iespējams apvienot sūtījumu partijas ar atšķirīgām izejvielu vai biodegvielu ilgtspējības īpašībām un attiecīgi pieprasīt informāciju par šo apvienoto sūtījumu partiju ilgtspējības īpašībām un apjomiem, kam aizvien jābūt atkarīgiem no maisījuma, un kurā ir iespējams nodrošināt, ka visu no maisījumiem izņemto sūtījumu partiju summai ir tādas pašas ilgtspējības īpašības un tās ir tādos pašos daudzumos kā attiecīgajai visu maisījumam pievienoto sūtījumu partiju summai.” | **Tieslietu ministrija**  **(2018.gada 18.oktobra atzinums)**  9. Lūdzam izvērtēt un precizēt projekta 10. punktā izteikto 13.1 punktu, izsakot tā redakciju viennozīmīgi skaidri, nepieciešamības gadījumā iedalot minēto punktu apakšpunktos, ņemot vērā, ka tajā ir ietverts uzskaitījums. | **Ņemts vērā** | Noteikumu projekta 11.punktā izteiktais noteikumu Nr.545 jaunais 13.1 punkts:  “13.1 Izejvielu vai starpproduktu audzētājs, pirmais savācējs, pārstrādātājs, pašpārstrādātājs vai piegādātājs, lai pamatotu piegādes ķēdes, kas ietver visus biodegvielas aprites posmus, sākot no izejvielu ieguves līdz biodegvielas piejaukšanai degvielai un tās nodošanai galapatēriņam transportā, atbilstību ilgtspējas kritērijiem, izmanto masas bilances sistēmu, kurā ir iespējams:  13.1 1. apvienot sūtījumu partijas ar atšķirīgām izejvielu vai biodegvielu ilgtspējības īpašībām;  13.1 2 pieprasīt informāciju par šo apvienoto sūtījumu partiju ilgtspējas īpašībām un apjomiem, kam aizvien jābūt atkarīgiem no maisījuma;  13.1 3 nodrošināt, ka visu no maisījumiem izņemto sūtījumu partiju summai ir tādas pašas ilgtspējības īpašības un tās ir tādos pašos daudzumos kā attiecīgajai visu maisījumam pievienoto sūtījumu partiju summai.” |
| **18** | Noteikumu Nr.545 15.punkts:  “15. Apliecinājumu par Latvijas Republikas teritorijā iegūtas lauksaimniecības un mežsaimniecības izcelsmes biomasas atbilstību ilgtspējības kritērijiem, tas ir, apliecinājumu, ka izejvielas nav iegūtas no zemes platībām ar augstu bioloģisko daudzveidību un zemes platībām ar augstu oglekļa koncentrāciju, izejvielu audzētājam izsniedz Lauku atbalsta dienests.  Noteikumu projekta 13.punkts:  “13. Papildināt 15. punktu aiz vārdiem “ar augstu oglekļa koncentrāciju,” ar vārdiem “tai skaitā, kūdrājiem”.” | **Lauku atbalsta dienesta viedoklis**  **(2018.gada 22.novembris)**  4. Labojumu 15. punktā lūdzam norādīt minimālo informāciju kāda ir nepieciešama atzinumā: klienta nosaukums, LAD klienta numurs, bloka numurs, lauka numurs kārtējā gada vienotajā iesniegumā, platība, kultūraugs, un pazīme par kultūrauga ieguvi kurināmā ražošanai. | **Ņemts vērā** | Noteikumu projekta 13.punkts:  “13. Izteikt 15.punktu šādā redakcijā:  “15. Apliecinājumu par biodegvielas un bioloģiskā šķidrā kurināmā ražošanā izmantoto Latvijas Republikas teritorijā iegūto izejvielu atbilstību ilgtspējas kritērijiem, tas ir, apliecinājumu, ka izejvielas nav iegūtas no zemes platībām ar augstu bioloģisko daudzveidību, zemes platībām ar augstu oglekļa koncentrāciju un šo noteikumu 81 punktā minētajām zemes platībām, izejvielu audzētājam izsniedz Lauku atbalsta dienests. Apliecinājumā tiek iekļauta šāda informācija: klienta nosaukums, Lauku atbalsta dienesta klienta numurs, bloka numurs, lauka numurs kārtējā gada vienotajā iesniegumā, platība, kultūraugs, un pazīme par kultūrauga ieguvi kurināmā ražošanai.”. |
| **19** | Noteikumu projekta 13.punkts:  “13. Izteikt 15.punktu šādā redakcijā:  15. Apliecinājumu par Latvijas Republikas teritorijā iegūtas lauksaimniecības un mežsaimniecības izcelsmes biomasas atbilstību ilgtspējības kritērijiem, tas ir, apliecinājumu, ka izejvielas nav iegūtas no zemes platībām ar augstu bioloģisko daudzveidību un zemes platībām ar augstu oglekļa koncentrāciju, tai skaitā, kūdrājiem, izejvielu audzētājam izsniedz Lauku atbalsta dienests. Apliecinājumā tiek iekļauta šāda informācija: klienta nosaukums, Lauku atbalsta dienesta klienta numurs, bloka numurs, lauka numurs kārtējā gada vienotajā iesniegumā, platība, kultūraugs, un pazīme par kultūrauga ieguvi kurināmā ražošanai.”.” | **Zemkopības ministrija**  **(2018.gada 11.decembra atzinums)**  1. Lūdzam svītrot noteikumu projekta 13.punktā prasību, ka apliecinājumu par Latvijas Republikas teritorijā iegūtas lauksaimniecības un mežsaimniecības izcelsmes biomasas atbilstību ilgtspējības kritērijiem jāsniedz par kūdrājiem, jo pašreiz pieejamās vēsturiskās lauksaimniecības zemes augšņu kartes ir apmēram 50 gadus vecas un nesatur aktuālu informāciju. Tās ir pieejamas digitālā formātā, bet to izmantošanai ir šādi ierobežojumi:   * Vēsturisko karšu sagatavošanas precizitāte, vērtējot pēc mūsdienu kritērijiem, ir nosacīta. Tā var būt neatbilstoša maksājumu administrēšanas vajadzībām. * Vēsturiskais augsnes karšu materiāls satur informāciju par kūdras augsnēm, bet teritorijas nosusināšanas/drenēšanas, kultūrtehnisko darbu veikšanas, kaļķošanas un mēslošanas rezultātā organisko vielu saturs kūdras augsnēs pakāpeniski samazinās, un augsnes virskārta saplok. Rezultātā augsne mineralizējas, ar laiku mainās tās vieta klasifikācijas sistēmā un augsnes kartēs reģistrētais augsnes tips vairs neatbilst situācijai dabā. * Latvijas apstākļos šādi mineralizācijas procesi notiek salīdzinoši ātri (dažu desmitgažu laikā), līdz ar to Latvijas augsnes zinātnieki uzsver, ka kādreizējās kūdras jeb hidromorfās augsnes, tagad vairs šiem kritērijiem neatbilst. Tas kur, un kāda ir šī neatbilstība, šobrīd nav zināms. Ir bijuši daži parauglaukumu bāzes pētījumi, kas apliecina mineralizācijas procesus, bet aktuāla informācija lauka līmenī šobrīd nav pieejama. * Maksājumu administrēšanai izmantojot vēsturisko augšņu karšu informāciju par kūdras augsnēm, var tikt radītas situācijas, kad tiek noteikti nepamatoti ierobežojumi vai veikti nepamatoti maksājumi. * Informācija par kūdras augšņu izplatības telpisko datu slāni būs pieejama 2024.gadā, kad EEZ/Norvēģijas finanšu instrumenta 2014-2021 ietvaros Latvijā līdz 2023. gada beigām tiks aktualizēta kūdras jeb hidromorfo augšņu izplatības karte lauksaimniecības zemēs. Uz vēsturisko karšu materiālu pamata tiks veikti mērījumi dabā un iegūta precīza informācija. | **Daļēji ņemts vērā**  Tā kā nosacījumi attiecībā uz kūdrājos iegūto biodegvielu atbilstību ilgtspējas kritērijiem, ir noteikti Eiropas Parlamenta un Padomes direktīvā Nr.98/70/EK un 2009/28/EK, tad šo nosacījumu nedrīkst netransponēt.  Tomēr ņemot vērā Zemkopības ministrijas atzinumu, ar Noteikumu projektu tiek piedāvāts papildināt Noteikumu Nr.545 ar jaunu 35.punktu, kas noteic pārejas periodu nosacījumiem attiecībā uz kūdrājiem – tiek piedāvāts noteikt, ka šis nosacījums stājas spēkā 2024.gada 1.janvārī. | Noteikumu projekta 13.punkts:  “13. Izteikt 15.punktu šādā redakcijā:  “15. Apliecinājumu par biodegvielas un bioloģiskā šķidrā kurināmā ražošanā izmantoto Latvijas Republikas teritorijā iegūto izejvielu atbilstību ilgtspējas kritērijiem, tas ir, apliecinājumu, ka izejvielas nav iegūtas no zemes platībām ar augstu bioloģisko daudzveidību, zemes platībām ar augstu oglekļa koncentrāciju un šo noteikumu 81 punktā minētajām zemes platībām, izejvielu audzētājam izsniedz Lauku atbalsta dienests. Apliecinājumā tiek iekļauta šāda informācija: klienta nosaukums, Lauku atbalsta dienesta klienta numurs, bloka numurs, lauka numurs kārtējā gada vienotajā iesniegumā, platība, kultūraugs, un pazīme par kultūrauga ieguvi kurināmā ražošanai.”.  Noteikumu projekta 18.punkts:  “18. Papildināt noteikumus ar jaunu 35.punktu šādā redakcijā:  “35. Šo noteikumu 81 punkts stājas spēkā 2024. gada 1. janvārī.”. |
| **20** | Noteikumu projekta 14.punktā izteiktais Noteikumu Nr.545 jaunais 28.4 punkts:  “28.4 Ja degvielas piegādātājs vispārīgās ziņošanas pienākuma ietvaros kopā ar šo noteikumu 28.1 1., 28.1 2., 28.1 3., 28.1 4. un 28.1 5. apakšpunktā minēto informāciju iesniedz pierādījumus vai informāciju par biodegvielas vai bioloģiskā šķidrā kurināmā atbilstību ilgtspējas kritērijiem, kas iegūti saskaņā ar šo noteikumu 12.1. apakšpunktā minēto līgumu vai šo noteikumu 12.2. apakšpunktā minēto brīvprātīgo shēmu, par kuras atbilstību ticamības, paredzamības un neatkarīga audita standartiem Eiropas Komisija ir pieņēmusi attiecīgu lēmumu, tad šim degvielas piegādātājam nav jāiesniedz pierādījumi vai informācija, kas minēti šo noteikumu 5., 6., 7., 81 un 10.punktā noteikti ilgtspējas kritēriju ievērošanu, un nav jāinformē par šo noteikumu V nodaļā minētajiem pasākumiem.”. | **Tieslietu ministrija**  **(2018.gada 18.oktobra atzinums)**  10. Lūdzam precizēt projekta 14. punktā izteiktā 28.4 punkta redakciju, izsakot to viennozīmīgi skaidri un precīzi, izklāstot to loģiskā secībā. | **Ņemts vērā** | Noteikumu projekta 15.punktā izteiktais Noteikumu Nr.545 jaunais 28.4 punkts:  “28.4 Degvielas piegādātājs šo noteikumu 28.1 punktā noteiktās vispārīgās ziņošanas pienākuma ietvaros neiesniedz šo noteikumu 28.1 6.punktā minētos dokumentus un neinformē par šo noteikumu V nodaļā minētajiem pasākumiem, ja tas iesniedz tādus pierādījumus vai informāciju par biodegvielas vai bioloģiskā šķidrā kurināmā atbilstību ilgtspējas kritērijiem, kas iegūti saskaņā ar šo noteikumu 12.1. apakšpunktā minēto līgumu vai šo noteikumu 12.2. apakšpunktā minēto brīvprātīgo shēmu, par kuras atbilstību ticamības, paredzamības un neatkarīga audita standartiem Eiropas Komisija ir pieņēmusi attiecīgu lēmumu.”.” |
| **21** | Noteikumu projekta 14.punkts:  “14. Papildināt noteikumus ar jaunu V1 nodaļu šādā redakcijā:  “**V1 Piegādātāja ziņojuma sagatavošana un iesniegšana**  “28.1 Piegādātājs katru gadu vispārīgā ziņošanas pienākuma ietvaros sagatavo, ievērojot šo noteikumu 13.1 punktā minētās prasības, un kopā ar informāciju par tā iepriekšējā gadā piegādāto biodegvielu un bioloģisko šķidro kurināmo atbilstību ilgtspējības prasībām informāciju par:  28.1 1. biodegvielas ražošanas paņēmienu,  28.1 2. biodegvielas apjomu, kas iegūts no izejvielām, kuras ir iedalītas šādās kategorijās – labība un citi cieti saturoši augi, cukuri, eļļas augi,  28.1 3. biodegvielas apjomu, kas iegūts no izejvielām, kuras ražotas no atkritumiem, atlikumiem, nepārtikas celulozes materiāla un lignocelulozes materiāla,  28.1 4. šo noteikumu 10. pielikumā minētās degvielas apjomu un biodegvielas apjomu, kas iegūts no izejvielām, kuras ražotas no šo noteikumu 10. pielikumā minētajām izejvielām;  28.1 5. biodegvielas aprites cikla siltumnīcefekta gāzu emisijām uz enerģijas vienību, ieskaitot par aplēsto netiešas zemes izmantošanas maiņas emisiju no biodegvielām aptuvenām vidējām vērtībām.  28.2 Šo noteikumu 28.1 punktā minētās informācijas pārbaude tiek veikta vispārējās ziņošanas prasību ietvaros saskaņā ar normatīvajiem aktiem par Noteikumi par transporta enerģijas kvalitātes prasībām, atbilstības novērtēšanu, tirgus uzraudzību, patērētājiem sniedzamo informāciju un vispārīgajām ziņošanas prasībām degvielas piegādātājiem.  28.3 Piegādātājs šo noteikumu 28.1 punktā minēto informāciju iesniedz vispārīgās ziņošanas prasību ietvaros.  28.4 Ja degvielas piegādātājs vispārīgās ziņošanas pienākuma ietvaros kopā ar šo noteikumu 28.1 1., 28.1 2., 28.1 3., 28.1 4. un 28.1 5. apakšpunktā minēto informāciju iesniedz pierādījumus vai informāciju par biodegvielas vai bioloģiskā šķidrā kurināmā atbilstību ilgtspējas kritērijiem, kas iegūti saskaņā ar šo noteikumu 12.1. apakšpunktā minēto līgumu vai šo noteikumu 12.2. apakšpunktā minēto brīvprātīgo shēmu, par kuras atbilstību ticamības, paredzamības un neatkarīga audita standartiem Eiropas Komisija ir pieņēmusi attiecīgu lēmumu, tad šim degvielas piegādātājam nav jāiesniedz pierādījumi vai informācija, kas minēti šo noteikumu 5., 6., 7., 81 un 10.punktā noteikti ilgtspējas kritēriju ievērošanu, un nav jāinformē par šo noteikumu V nodaļā minētajiem pasākumiem.”.”  Noteikumu projekta anotācija | **Vides aizsardzības un reģionālās attīstības ministrija**  **(2018.gada 19.oktobra atzinums)**  6. Šobrīd saskaņā ar MK 05.07.2011. noteikumu Nr.545 „Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību” 28.punktu ziņojumus par saražoto biodegvielu un bioloģisko šķidro kurināmo atbilstību ilgtspējības prasībām jāiesniedz Ekonomikas ministrijā. Noteikumu projekta anotācijā minēts, ka šie ziņojumi turpmāk būs jāiesniedz Valsts vides dienestā (turpmāk – VVD), taču noteikumu projektā par to nekas nav norādīts.  Iebilstam pret MK noteikumu projekta anotācijā noteikto jauno VVD funkciju. Netieši VVD tiek noteikta arī funkcija pārbaudīt ziņojuma atbilstību MK noteikumu Nr. 545 izvirzītajām prasībām. Ņemot vērā to, ka VVD tiks iesniegta informācija MK noteikumu projektā noteiktā ziņojuma ietvaros, tad VVD dati būs jāapkopo un pēc pieprasījuma jāsniedz citām valsts institūcijām (piemēram, Ekonomikas ministrijai, Lauku atbalsta dienestam);  7. Vēršam uzmanību, ka saskaņā ar MK 2018. gada 25. septembra noteikumiem Nr. 597 „Transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanas un ziņošanas kārtībai” (turpmāk – MK noteikumi Nr. 597) 4.punktu, šajos noteikumos iekļautie nosacījumi par emisiju aprēķinu neattiecas uz galapatēriņam transportā nodoto normatīvajos aktos par transporta enerģiju minēto biodegvielu, kuru emisiju aprēķins ir jāveic saskaņā ar normatīvajiem aktiem par biodegvielu un bioloģiski šķidro kurināmo ilgtspējības kritērijiem;  8. Saskaņā ar likuma „Par piesārņojumu” 55. un 56. pantu (turpmāk - Likums), kā arī saskaņā ar MK noteikumiem Nr. 597, VVD funkcijas neietver ziņojuma par biodegvielu un bioloģiskā šķidrā kurināmā atbilstības ilgtspējas kritērijiem ietveros sniegto datu apkopošanu.  Likumā un MK noteikumos Nr. 597 noteiktās funkcijas atteicas tikai uz transporta enerģijas aprites cikla siltumnīcefekta gāzu emisiju daudzumu un to samazinājumu un augšposma emisiju samazinājumu, kas atspoguļots degvielas piegādātāja ziņojuma ietvaros. Degvielas piegādātāja ziņojuma ietvaros iesniegtie un apkopotie dati veido tikai daļu no ziņojuma par biodegvielu un bioloģiskā šķidrā kurināmā atbilstības ilgtspējas kritērijiem ietvertajiem datiem. Līdz ar to MK noteikumu projekta anotācijā ir jāsvītro VVD kā iestāde, kurai ir jāiesniedz ziņojums par biodegvielu un bioloģiskā šķidrā kurināmā atbilstības ilgtspējas kritērijiem un kurai ir jāapkopo ziņojuma ietvaros sniegtie dati;  9. Biodegvielu un bioloģisko šķidro kurināmo atbilstību ilgtspējības prasībām uzraudzība un kontrole nav VVD kompetence. Saskaņā ar  2004. gada 23. novembra MK noteikumiem Nr.962 „Valsts vides dienesta nolikums”, VVD noteiktas kontroles funkcijas vides piesārņojuma jomā par dabas resursu ieguvi un to izmantošanu, dabas aizsardzību, piesārņojošo vielu emisiju vidē, bīstamo un sadzīves atkritumu apsaimniekošanu, izlietotā iepakojuma apsaimniekošanu, noteikto prasību ievērošanu darbībām ar ķīmiskajām vielām un ķīmiskajiem produktiem, kā arī izdot un saskaņot atļaujas (licences), tehniskos noteikumus, citus administratīvos aktus dabas resursu izmantošanai un piesārņojošo darbību veikšanai;  10. MK noteikumu projektā VVD noteiktās funkcijas būs jāveic vienlaicīgi ar MK noteikumos Nr. 597 noteiktajām funkcijām (t.i. MK noteikumu projektā ziņojums tiks iesniegtas vienlaicīgi ar ziņojumu par iepriekšējā kalendāra gadā galapatēriņam transportā Latvijā piegādātās transporta enerģijas daudzumu un siltumnīcefekta gāzu emisiju intensitāti tajā), kā rezultātā VVD vajadzēs pārbaudīt divus dažāda satura ziņojumus;  11. MK noteikumu projekta anotācijā tiek sniegta informācija, ka attiecībā uz VVD palielināsies administratīvais slogs, jo informāciju par biodegvielu un bioloģiskā šķidrā kurināmā atbilstības ilgtspējas kritērijiem būs jāiesniedz VVD. Papildus MK noteikumu projekta anotācijas II. nodaļas 2., 3. un 4. punktā sniegta informācija attiecībā uz administratīva sloga palielināšanos un monetāro izvērtējumu, ka informācija par administratīvā sloga palielinājumu, kā arī administratīvo izmaksu monetārs novērtējums un atbilstības izmaksu monetārs novērtējums tiek izvērtēts Transporta enerģijas likumā noteiktās vispārīgās ziņošanas sistēmas izveidošanas ietvaros, un tiks noteikts kopā visiem pienākumiem, kas izriet no Transporta enerģijas likumā noteiktajiem nosacījumiem.  Likumprojekta „Transporta enerģijas likums” (VSS-1216; TA-904) anotācijā (pieejama Valsts kancelejas tīmekļa vietnē <http://tap.mk.gov.lv/lv/mk/tap/?pid=40441568>; skatīts 09.10.2018.) II. nodaļā nav sniegts izvērtējums par administratīvā sloga palielināšanos un administratīvo izmaksu monetārs novērtējums attiecībā uz MK noteikumu projektā VVD papildus noteikto funkciju;  12. Ierosinām minēto funkciju saglabāt Ekonomikas ministrijas kompetencē, ņemot vērā to, ka atbilstoši MK noteikumu Nr. 545 28. punktam, šī funkcija jau ir noteikta Ekonomikas ministrijas kompetencē;  13. Papildus vēršam uzmanību, ka funkciju ietvaros, kas VVD ir noteiktas saskaņā ar Likumu un MK noteikumiem Nr. 597, nav paredzēts veidot informācijas sistēmu vai datu bāzi iesniegto datu apkopošanai un uzturēšanai. Informāciju par transporta enerģijas aprites cikla siltumnīcefekta gāzu emisiju daudzumu un to samazinājumu un augšposma emisiju samazinājumu VVD apkopos *MS Excel* datnes formātā (t.i., noteiktajā Eiropas Komisijas ziņojuma veidlapas formā);  14. Ierosinām, ka informāciju par galapatēriņam transportā nodoto normatīvajos aktos par transporta enerģiju minēto biodegvielu, VVD var iesniegt Ekonomikas ministrijai apkopotā veidā *MS Excel* datnes formātā. Šo informāciju VVD apkopos saskaņā ar MK noteikumiem Nr. 597. | **Ņemts vērā** | Noteikumu projekta 17.punkts:  “17. Papildināt noteikumus ar jaunu V1 nodaļu šādā redakcijā:  “**V1 Piegādātāja ziņojuma sagatavošana un iesniegšana**  “28.1 Piegādātājs, ievērojot šo noteikumu 13.1 punktā minētās prasības, katru gadu vispārīgās ziņošanas kārtības ietvaros sagatavo un informāciju par:  28.1 1. biodegvielas ražošanas paņēmienu,  28.1 2. biodegvielas apjomu, kas iegūts no izejvielām, kuras ir iedalītas šādās kategorijās – labība un citi cieti saturoši augi, cukuri, eļļas augi,  28.1 3. biodegvielas apjomu, kas iegūts no izejvielām, kuras ražotas no atkritumiem, atlikumiem, nepārtikas celulozes materiāla un lignocelulozes materiāla,  28.1 4. šo noteikumu 10. pielikumā minētās degvielas apjomu un biodegvielas apjomu, kas iegūts no izejvielām, kuras ražotas no šo noteikumu 10. pielikumā minētajām izejvielām;  28.1 5. biodegvielas aprites cikla siltumnīcefekta gāzu emisijām uz enerģijas vienību, ieskaitot par aplēsto netiešas zemes izmantošanas maiņas emisiju no biodegvielām aptuvenām vidējām vērtībām.  28.1 6. dokumentus, kas pamato un pierāda biodegvielas atbilstību šo noteikumu 5., 6., 7., 81, 82 un 10.punktā noteiktajiem ilgtspējas kritērijiem.  28.2 Šo noteikumu 28.1 punktā minētās informācijas pārbaude tiek veikta vispārējās ziņošanas kārtības ietvaros saskaņā ar normatīvajiem aktiem par transporta enerģijas kvalitātes prasībām, tirgus uzraudzību, patērētājiem sniedzamo informāciju un vispārīgo ziņošanas kārtību degvielas piegādātājiem.  28.3 Piegādātājs šo noteikumu 28.1 punktā minēto informāciju vispārīgās ziņošanas kārtības ietvaros kopā ar informāciju par tā iepriekšējā gadā piegādāto biodegvielu un bioloģisko šķidro kurināmo atbilstību ilgtspējas prasībām iesniedz Ekonomikas ministrijā.  28.4 Piegādātājs šo noteikumu 28.1 punktā noteiktās vispārīgās ziņošanas kārtības ietvaros neiesniedz šo noteikumu 28.1 6.punktā minētos dokumentus un neinformē par šo noteikumu V nodaļā minētajiem pasākumiem, ja tas iesniedz tādus pierādījumus vai informāciju par biodegvielas vai bioloģiskā šķidrā kurināmā atbilstību ilgtspējas kritērijiem, kas iegūti saskaņā ar šo noteikumu 12.1. apakšpunktā minēto līgumu vai šo noteikumu 12.2. apakšpunktā minēto brīvprātīgo shēmu, par kuras atbilstību ticamības, paredzamības un neatkarīga audita standartiem Eiropas Komisija ir pieņēmusi attiecīgu lēmumu.  28.5 Piegādātājs vismaz desmit gadus uzglabā visus attiecīgos šajos noteikumos noteiktos datus un informāciju.”.” |
| **Vides aizsardzības un reģionālās attīstības ministrija**  **(2018.gada 12.decembra atzinums)**  2. Iebilstam pret MK noteikumu projektā 28.3 punktā un anotācijā VVD noteikto jauno funkciju, proti, ka 28.1 punktā minēto informāciju vispārīgās ziņošanas prasību ietvaros kopā ar informāciju par tā iepriekšējā gadā piegādāto biodegvielu un bioloģisko šķidro kurināmo atbilstību ilgtspējības prasībām iesniedz ne tikai Ekonomikas ministrijā, bet arī VVD.  Netieši VVD tiek noteikta arī funkcija pārbaudīt ziņojuma atbilstību šo MK noteikumu izvirzītajām prasībām, VVD dati būs jāapkopo un pēc pieprasījuma jāsniedz citām valsts institūcijām (piemēram, Ekonomikas ministrijai, Lauku atbalsta dienestam).  3. Atkārtoti norādām, ka saskaņā ar likuma „Par piesārņojumu” 55. un 56. pantu (turpmāk – Likums), kā arī saskaņā ar Ministru kabineta 2018. gada 25. septembra noteikumiem Nr. 597 „Transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanas un ziņošanas kārtībai” (turpmāk – MK noteikumi Nr. 597), VVD funkcijas neietver ziņojuma par biodegvielu un bioloģiskā šķidrā kurināmā atbilstības ilgtspējas kritērijiem ietvaros sniegto datu apkopošanu.  Uzsveram, ka Likumā un MK noteikumos Nr. 597 noteiktās funkcijas atteicas tikai uz transporta enerģijas aprites cikla siltumnīcefekta gāzu emisiju daudzumu un to samazinājumu un augšposma emisiju samazinājumu, kas atspoguļots degvielas piegādātāja ziņojuma ietvaros. Papildus uzsveram, ka degvielas piegādātāja ziņojuma ietvaros iesniegtie un apkopotie dati veido tikai daļu no ziņojuma par biodegvielu un bioloģiskā šķidrā kurināmā atbilstības ilgtspējas kritērijiem ietvertajiem datiem. Likumā un MK noteikumos Nr. 597 noteiktās funkcijas ietvaros VVD tiks iesniegta informācija tikai par biodegvielu (nevis par bioloģisko šķidro kurināmo).  Ņemot vērā iepriekš minēto, MK noteikumu projektā un tā anotācijā ir jāsvītro VVD kā iestāde, kurai ir jāiesniedz ziņojums par biodegvielu un bioloģiskā šķidrā kurināmā atbilstības ilgtspējas kritērijiem, un kurai ir jāapkopo ziņojuma ietvaros sniegtie dati.  4. MK noteikumu projekta anotācijas II. nodaļas 2. punktā sniegta informācija, ka dati, ko VVD saņems atbilstoši MK noteikumu projektā noteiktajam, palīdzēs veikt MK noteikumos Nr. 597 noteikto izvērtēšanu. Vēršam uzmanību, ka saskaņā ar MK noteikumu Nr. 597 9. punktu degvielas piegādātājs transporta enerģijas aprites cikla emisiju intensitātes samazinājumā ieskaita tikai tādu biodegvielas izmantošanu, kas atbilst normatīvajos aktos par ilgtspēju noteiktajiem ilgtspējas kritērijiem. Savukārt MK noteikumu Nr. 597 19. punktā noteikts, ka degvielas piegādātājs nodrošina, lai degvielas piegādātāja ziņojumā aprēķinos izmantotie dati un veiktie aprēķini būtu pilnībā saskaņoti ar normatīvo aktu par transporta enerģijas kvalitātes prasībām, normatīvo aktu par ilgtspēju un normatīvo aktu par līdzdalības mehānismu ietvaros iesniegtajiem datiem un informāciju. Papildus MK noteikumu Nr. 597 27.punktā noteikts, ka degvielas piegādātājs degvielas piegādātāja ziņojumu un neatkarīgas inspicēšanas institūcijas atzinumu, un, ja tiek izmantota biodegviela, arī biodegvielas ilgtspējas kritērija izpildi pamatojošus dokumentus, iesniedz VVD.  Norādām, ka MK noteikumos Nr. 597 noteikto funkciju veikšanai, VVD nav nepieciešama MK noteikumu projektā norādītā informācija, jo atbilstoši MK noteikumu Nr. 597 prasībām, degvielas piegādātājs iesniegs visu nepieciešamo informāciju, kā arī attiecīgos dokumentus, kas nodrošinās VVD noteikto funkciju izpildi, kā arī apstiprinās biodegvielas atbilstību ilgtspējas kritērijiem.  Vēršam uzmanību, ka saskaņā ar MK noteikumu projektu, VVD tiks iesniegta dublējoša informācija, kas VVD nav nepieciešama MK noteikumos Nr. 597 funkciju izpildē. Papildus norādām, ka šādas informācijas iesniegšana ne tikai radīs papildu slogu VVD un degvielas piegādātājiem, bet arī radīs papildu apjukumu degvielas piegādātājiem, jo viņiem viens un tas pats ziņojums būs jāiesniedz gan VVD, gan Ekonomikas ministrijā. Degvielas piegādātājiem var rasties neizpratne, kādu atgriezenisko saiti gaidīt no VVD un Ekonomikas ministrijas attiecībā uz iesniegto ziņojumu.  5. Vēršam uzmanību, ka biodegvielu un bioloģisko šķidro kurināmo atbilstību ilgtspējības prasībām uzraudzība un kontrole nav VVD kompetence. Saskaņā ar 2004. gada 23. novembra Ministru kabineta noteikumiem Nr. 962 „Valsts vides dienesta nolikums”, VVD noteiktas kontroles funkcijas vides piesārņojuma jomā par dabas resursu ieguvi un to izmantošanu, dabas aizsardzību, piesārņojošo vielu emisiju vidē, bīstamo un sadzīves atkritumu apsaimniekošanu, izlietotā iepakojuma apsaimniekošanu, noteikto prasību ievērošanu darbībām ar ķīmiskajām vielām un ķīmiskajiem produktiem, kā arī izdot un saskaņot atļaujas (licences), tehniskos noteikumus, citus administratīvos aktus dabas resursu izmantošanai un piesārņojošo darbību veikšanai.  6. Norādām, ka MK noteikumu projektā, VVD noteiktās funkcijas būs jāveic vienlaicīgi ar MK noteikumos Nr. 597 noteiktajām funkcijām (t.i. MK noteikumu projektā noteiktais ziņojums tiks iesniegtas vienlaicīgi ar ziņojumu par iepriekšējā kalendāra gadā galapatēriņam transportā Latvijā piegādātās transporta enerģijas daudzumu un siltumnīcefekta gāzu emisiju intensitāti tajā), kā rezultātā VVD vajadzēs pārbaudīt divus dažāda satura ziņojumus.  7. Saskaņā ar Likumā un MK noteikumos Nr. 597 noteikto funkciju VVD tiks iesniegta informācija, tai skaitā arī par biodegvielu un nav paredzēts, ka šīs funkcijas ietvaros VVD tiks iesniegti dati par bioloģisko šķidro kurināmu, kurus būs arī jāapkopo. Attiecīgi apgalvojums, kas izteikts MK noteikumu projekta anotācijas II. nodaļas 2.punktā, ka attiecībā uz VVD slogs palielināsies nelielā apjomā, nav pamatots. Nav sniegts izvērtējums par administratīvā sloga palielināšanos un administratīvo izmaksu monetārs novērtējums attiecībā uz MK noteikumu projektā VVD papildus noteikto funkciju.  Vēršam uzmanību, ka atbilstoši likuma „Grozījumi likumā „Par piesārņojumu”” (stājās spēkā 2018. gada 6. martā) anotācijā sniegtajai informācijai:  - Likumā un MK noteikumos Nr. 597 noteikto funkciju VVD paredzēts veikt tikai konkrētu laika periodu – sākot ar 2018. gadu līdz 2020. gadam, kā arī 2021. gadā būs jāizvērtē degvielas piegādātājiem noteikto pienākumu izpilde.  - VVD piešķirtais finansējums attiecas tikai uz Likumā un MK noteikumos Nr. 597 noteiktās funkcijas izpildi laika posmā no 2018. gada līdz 2021. gadam.  8. Lai mazinātu administratīvo slogu un vienkāršotu ziņojuma iesniegšanas kārtību degvielas piegādātājiem, būtu rekomendējams noteikt to, ka ziņojums ir jāiesniedz vienā institūcijā. Attiecīgi ierosinām minēto funkciju pilnā apmērā (tajā skaitā arī ziņojumā par biodegvielu un bioloģiskā šķidrā kurināmā atbilstības ilgtspējas kritērijiem iesniegto datu apkopošanu) saglabāt Ekonomikas ministrijas kompetencē, ņemot vērā to, ka atbilstoši MK noteikumu Nr. 545 28. punktam, šī funkcija ir noteikta Ekonomikas ministrijas kompetencē.  9. Papildus vēršam uzmanību, ka funkciju ietvaros, kas VVD ir noteiktas saskaņā ar Likumu un MK noteikumiem Nr. 597, nav paredzēts veidot informācijas sistēmu vai datu bāzi iesniegto datu apkopošanai un uzturēšanai. Informāciju par transporta enerģijas aprites cikla siltumnīcefekta gāzu emisiju daudzumu un to samazinājumu un augšposma emisiju samazinājumu VVD apkopos MS Office Excel datnes formātā (t.i., noteiktajā Eiropas Komisijas ziņojuma veidlapas formā).  10. Papildus ierosinām, ka informāciju par galapatēriņam transportā nodoto normatīvajos aktos par transporta enerģiju minēto biodegvielu, VVD var iesniegt Ekonomikas ministrijai apkopotā veidā MS Office Excel datnes formātā. Šo informāciju VVD apkopos saskaņā ar MK noteikumiem Nr. 597.  11. MK noteikumu projekta izziņā par atzinumos sniegtajiem iebildumiem 17. punktā sniegti VVD iebildumi, kurus savukārt Ekonomikas ministrijai iesniedz Vides aizsardzības un reģionālās attīstības ministrija. Minētie iebildumi ir ievietoti izziņas sadaļā pie jautājumiem, par kuriem saskaņošanā vienošanās ir panākta. Nav atbilstoši šos iebildumus likt šajā sadaļā, jo vienošanās starp institūcijām starpinstitūciju sanāksmē nav panākta.  12. MK noteikumu projekta izziņā par atzinumos sniegtajiem iebildumiem 2. punktā ir sniegts Lauku atbalsta dienesta viedoklis par to, ka no Ekonomikas ministrijas sniegtās prezentācijas noprotams, ka datus vāks Valsts ieņēmumu dienests un VVD. Nav saprotams, kādēļ Ekonomikas ministrija prezentēja informāciju, ka VVD apkopos MK noteikumu projektā noteiktos datus, ja vēl nav panākta vienošanās par to.  Gadījumā, ja turpmāk ir paredzētas sanāksmes, un informācijas prezentācijas attiecība uz MK noteikumu projektu un tajā noteiktajām funkcijām, lūdzam ņemt vērā VVD izteikto vēlmi piedalīties šajās sanāksmēs. |
| **22** | Noteikumu projekta 21.punktā izteiktā Noteikumu Nr.545 10.pielikuma 1.2.apakšpunkts:  “1.2. jauktu sadzīves atkritumu biomasas frakcija, bet tas neattiecas uz dalītiem sadzīves atkritumiem, attiecībā uz kuriem jāievēro Atkritumu apsaimniekošanas valsts plānā 2013.–2020. gadam noteiktie pārstrādes mērķi;” | **Vides aizsardzības un reģionālās attīstības ministrija**  **(2018.gada 12.decembra atzinums)**  1. Lūdzam 10.pielikuma 1.2.apakšpunktā aizstāt vārdus „Atkritumu apsaimniekošanas valsts plānā 2013.–2020. gadam noteiktie pārstrādes mērķi;” ar vārdiem „jāievēro normatīvajos aktos par atkritumu apsaimniekošanu noteiktie pārstrādes mērķi”, tā kā normatīvajos aktos noteiktie mērķi ir juridiski saistoši un ir noteikti atbildīgie par šo mērķu sasniegšanu. | **Ņemts vērā** | Noteikumu projekta 21.punktā izteiktā Noteikumu Nr.545 10.pielikuma 1.2.apakšpunkts:  “1.2. jauktu sadzīves atkritumu biomasas frakcija, bet tas neattiecas uz dalītiem sadzīves atkritumiem, attiecībā uz kuriem jāievēro normatīvajos aktos par atkritumu apsaimniekošanu noteiktie pārstrādes mērķi;” |
| **23** |  | **Lauku atbalsta dienesta viedoklis**  **(2018.gada 22.novembris)**  5. Nav skaidrs par esošās redakcijas 18. punktā minētās atskaitīšanās kārtību. No EM sniegtās prezentācijas noprotams, ka datus vāks Valsts ieņēmumu dienests un Valsts vides dienests. | **Ņemts vērā**  **Pamatojums zemāk labots**  Noteikumu Nr.545 18.punkts attiecas uz informāciju, kas tiek iesniegta nacionālās sertificēšanas shēmas ietvaros, kuras reģistrē Lauku atbalsta dienests un arī apliecinājumus par Latvijā ražotās biodegvielas vai bioloģiskā šķidrā kurināmā izejvielu atbilstību ilgtspējas kritērijiem izsniedz Lauku atbalsta dienests.  Noteikumu Nr.545 18.punkts, kas ir spēkā no 2011.gada nosaka, ka nacionālās sertificēšanas shēmas ietvaros Lauku atbalsta dienesta elektroniskā pieteikumu sistēmā reģistrējušies klienti iesniedz informāciju par katru veikto darījumu, lai nacionālās sertificēšanas sistēmas ietvaros būtu iespējams izsekot biodegvielu un biodegvielu izejvielu aprites ķēdei. |  |
| **Zemkopības ministrija**  **(2018.gada 11.decembra atzinums)**  1. Attiecībā uz noteikumu 18.punktā minētajiem darījumiem ar biomasu, Lauku atbalsta dienests var apliecināt Latvijā ražotās izejvielas atbilstību ilgtspējas kritērijiem, bet nevar sniegt atzinumu par saražoto biodegvielu. |
| **24** | Noteikumu projekta 4.punkts:  “4. Izteikt 3.punkta ievaddaļu šādā redakcijā:  “3. Biodegvielas un bioloģiskais šķidrais kurināmais, kas tiek iegūts Latvijas Republikā, ievests patēriņam Latvijas Republikā no citas Eiropas Savienības dalībvalsts vai importēts no trešajām valstīm un kas var tikt izmantots valsts mērķa sasniegšanā vai likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, atbilst ilgtspējas kritērijiem, ja tiek izpildīti šādi nosacījumi:”. | **Tieslietu ministrija**  **(2018.gada 14.decembra atzinums)**  2. Norādām, ka projekta 4., 5., 7., 8., 11. punktā un 21. punktā izteiktajā 10. pielikumā ir lietots jēdziens “valsts mērķis”, kas nav viennozīmīgi skaidrs un nav skaidrots projektā vai projekta izdošanas tiesiskajā pamatojumā. Valsts mērķis transportā ir skaidrots likumprojektā, tādējādi lūdzam precizēt minētos projekta punktus, svītrojot tajā minēto jēdzienu vai papildinot minētos punktus ar skaidrojumu par valsts mērķi, vienlaikus nodrošinot atbilstošu Eiropas Parlamenta un Padomes 2015. gada 9.septembra direktīvas 2015/1513, ar kuru groza Direktīvu 98/70/EK, kas attiecas uz benzīna un dīzeļdegvielu kvalitāti, un Direktīvu 2009/28/EK par atjaunojamo energoresursu izmantošanas veicināšanu, pārņemšanu. | **Ņemts vērā**  Valsts mērķis ir definēts kā “Enerģētikas attīstības pamatnostādnēs 2016.-2020.gadam noteiktais enerģijas, kas ražota no AER, īpatsvara enerģijas bruto gala patēriņā transportā mērķis”. | Noteikumu projekta 4.punkts:  “4. Izteikt 3.punkta ievaddaļu šādā redakcijā:  “3. Biodegvielas un bioloģiskais šķidrais kurināmais, kas tiek iegūts Latvijas Republikā, ievests patēriņam Latvijas Republikā no citas Eiropas Savienības dalībvalsts vai importēts no trešajām valstīm un kas var tikt izmantots Enerģētikas attīstības pamatnostādnēs 2016.-2020.gadam noteiktā enerģijas, kas ražota no AER, īpatsvara enerģijas bruto gala patēriņā transportā mērķa (turpmāk – valsts mērķis) sasniegšanā vai likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā, atbilst ilgtspējas kritērijiem, ja tiek izpildīti šādi nosacījumi:”. |
| **25** |  | **Zemkopības ministrija**  **(2018.gada 11.decembra atzinums)**  4. Lūdzam papildināt noteikumu 3.pielikumu ar auzu un tritikāles gala produktiem un to standarta siltumnīcu gāzu emisijām.  5. Lūdzam papildināt noteikumu 7.pielikumu, minot tajā cukurbietes, sojas pupiņas un kukurūzu. | **Nemts vērā**  Norādām, ka Noteikumu Nr.545 3.pielikumā ir iekļauti tie biodegvielas vai bioloģiskā šķidrā kurināmā ražošanas paņēmieni, kas ir noteikti Eiropas Parlamenta un Padomes direktīvā Nr.98/70/EK (konsolidētā versija) un Nr.2009/28/EK (konsolidētā versija). Ekonomikas ministrija nebija iecerējusi paplašināt minēto direktīvu aptvērumu, jo minētās direktīvas nosaka, ka ir jāievēro tie nosacījumi, kas ir ietverti to pielikumos.  Ja Zemkopības ministrija (Lauku atbalsta dienests) vēlas paplašināt šo direktīvu aptvērumu, tad Ekonomikas ministrija lūdz Zemkopības ministriju iesniegt:   * Auzu un tritikāles gala produktu standarta siltumnīcefekta gāzu emisiju vērtības; * Cukurbiešu, sojas pupiņu un kukurūzas kā biodegvielas ražošanas izejvielu maksimālās ražības (t/ha) vērtības un nepieciešamo izejvielas apjomu 1 litra biodegvielas ražošanas vērtības.   Kā arī Ekonomikas ministrija lūdz Zemkopības ministriju iesniegt pamatojumu Direktīvu 98/70/EK un 2009/28/EK tvēruma paplašināšanai šīs informācijas iekļaušanai Noteikumu projekta anotācijā.  Ekonomikas ministrija norāda, ka Ekonomikas ministrija nav kompetentā iestāde Latvijā attiecībā uz lauksaimniecības produkciju un to kvalitātes vai sastāva rādītājiem, kā arī lauksaimniecības ražības jautājumiem.  Tieši Zemkopības ministrija saskaņā ar 2003.gada 29.aprīļa noteikumiem Nr.245 “Zemkopības ministrijas nolikums” ir vadošā valsts pārvaldes iestāde lauksaimniecības nozarē, līdz ar to tieši Zemkopība ministrijai ir jābūt pieejamiem minētajām vērtībām. Saskaņā ar Noteikumu Nr.245 5.9.2.apakšpuktu tieši Zemkopības ministrija izstrādā politiku atjaunojamo enerģijas resursu (meža un lauksaimniecības biomasas) ilgtspējīgas pieejamības, ieguves un izmantošanas jomā. | Noteikumu projekta 22.punkts:  “22. 7.pielikumā:  Svītrot 1.tabulas 1.4. un 2.3.apakšpunktu  Svītrot 2.tabulas 4. un 5.punktu.” |
| **IEBILDUMI ATTIECĪBĀ UZ NOTEIKUMU PROJEKTA ANOTĀCIJU** | | | | |
| **26** | Noteikumu projekta anotācijas 2.punkts | **Vides aizsardzības un reģionālās attīstības ministrija**  **(2018.gada 19.oktobra atzinums)**  5. Noteikumu projekta anotācijas 2.punktā novērst dublēšanos (tiešu atkārtošanos), aprakstot tiesiskā regulējuma mērķi un būtību; | **Ņemts vērā** | Noteikumu projekta anotācijas 2.punkts ir precizēts |
| **27** | Anotācijas II sadaļas 3.punkts | **Lauku atbalsta dienesta viedoklis**  **(2018.gada 22.novembris)**  6. Nepieciešams precizējums anotācijā. Saskaņā ar Lauku atbalsta dienesta līgumu ar IT izstrādātāju, tad vienas darba stundas izmaksas ir 40 EUR. Nav saprotams kādā veidā EM nonākusi pie aprēķina 160 darba stundas programmēšanas. | **Ņemts vērā** | Anotācijas II sadaļas 3.punkts ir precizēts |
| **Lauku atbalsta dienesta viedoklis**  **(2018.gada 22.novembris)**  7. Tiklīdz būs skaidrība par galīgo ieviešanas shēmu tā Lauku atbalsta dienestam būs jāizvērtē vai ir nepieciešamas izmaiņas IT sistēmā. Līdz ar to varētu precizēties anotācijas redakcija. |
| **28** |  | **Tieslietu ministrija**  **(2018.gada 14.decembra atzinums)**  1. Norādām, ka projektam pievienotais protokollēmums šajā gadījumā un šādā redakcijā nav nepieciešams (tas satur tikai vienu punktu un neparedz kādu konkrētu pienākumu). Pienākums izdot jaunus Ministru kabineta noteikumus, kas nosaka biodegvielas ilgtspējības kritērijus, to ieviešanas mehānismu, kā arī uzraudzības un kontroles kārtību, izrietēs no pieņemtā likumprojekta “Transporta enerģijas likums” (turpmāk - likumprojekts). Tādējādi lūdzam precizēt projekta anotācijas IV sadaļu, iekļaujot tajā izziņā norādīto skaidrojumu par Transporta enerģijas likumu un tajā paredzēto deleģējumu izdot jaunus minētos Ministru kabineta noteikumus. | **Ņemts vērā**  Noteikumu projekta protokollēmums ir svītrots.  Noteikumu projekts tiks virzīts apstiprināšanai Ministru kabinetā ar līdzšinējos Ministru kabineta noteikumu Nr.545 deleģējumu.  Pēc Transporta enerģijas likuma spēkā stāšanās tiks sagatavots noteikumu projekts par Ministru kabineta noteikumu Nr.545 grozījumiem, lai attiecīgi veiktu papildinājumus Ministru kabineta noteikumu Nr.545 deleģējumā. | Noteikumu projekta anotācijas IV sadaļa ir attiecīgi papildināta. |
| **29** |  | **Tieslietu ministrija**  **(2018.gada 18.oktobra atzinums)**  7. Ņemot vērā, ka projekta 7. punktā izteiktajā 8.2 punktā ir ieviestas Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – Regula Nr. 1306/2013) normas, lūdzam papildināt projekta anotācijas V sadaļas 1. tabulu ar informāciju par projektā ieviestajām Regulas Nr. 1306/2013 normām. | **Ņemts vērā** | Noteikumu projekta V sadaļas 1.tabula ir precizēta |
| **30** | Noteikumu projekta anotācijas V sadaļas 1.tabula | **Tieslietu ministrija**  **(2018.gada 18.oktobra atzinums)**  4. Projekta anotācijas V sadaļas 1. tabulā norādīts, ka projekta 3. punktā izteiktajā 2.2. apakšpunktā, kas nosaka terminu “bioloģiskais šķidrais kurināmais”, ir pārņemts Eiropas Parlamenta un Padomes 2015. gada 9. septembra direktīvas (ES) 2015/1513, ar kuru groza direktīvu 98/70/EK, kas attiecas uz benzīna un dīzeļdegvielu kvalitāti, un direktīvu 2009/28/EK par atjaunojamo energoresursu izmantošanas veicināšanu (turpmāk – Direktīva 2015/1513) 1. panta 1. punkts. Direktīvas 1. panta 1. punktā Direktīvas 98/70/EK 2. pants papildināts ar 10. punktu, kas nosaka terminu - “no atjaunojamiem energoresursiem ražota nebioloģiskas izcelsmes šķidrā vai gāzveida transporta degviela”, nosakot, ka tā “ir šķidrā vai gāzveida degviela, kura nav biodegviela un kuras energoietilpību rada atjaunojamie energoresursi, izņemot biomasu, un kuru izmanto transportā”.  Tādējādi lūdzam precizēt projekta 3. punktā izteikto 2.2. apakšpunktu, nodrošinot tā atbilstību Direktīvas 2015/1513 1. panta 1. punktam, vai arī skaidrot projekta anotācijā minētajā projekta 2.2. apakšpunktā izteiktā termina “bioloģiskais šķidrais kurināmais” un tā skaidrojuma pamatotību un norādīt Eiropas Savienības direktīvu, kuras nosacījumi ir pārņemti minētajā 2.2. apakšpunktā. | **Ņemts vērā** | Noteikumu projekta anotācijas V sadaļas 1.tabula ir precizēta |
| **31** | Noteikumu projekta anotācijas V sadaļas 1.tabula  Noteikumu projekta 4.punktā izteiktais Noteikumu Nr.545 2.16.apakšpunkts:  “2.16. neliela netiešas zemes izmantošanas maiņas riska biodegviela un bioloģiskais šķidrais kurināmais – biodegviela un bioloģiskais šķidrais kurināmais, kuru izejvielas ir iegūtas vai ražotas tādās shēmās, kas samazina ražošanas pārvietošanu citiem nolūkiem, kuri nav biodegvielas un bioloģiskā šķidrā kurināmā ražošana, un kas ir ražotas saskaņā ar šajos noteikumos noteiktajiem biodegvielas un bioloģiskā šķidrā kurināmā ilgtspējas kritērijiem;” | **Tieslietu ministrija**  **(2018.gada 18.oktobra atzinums)**  5. Lūdzam precizēt projekta anotācijas V sadaļas 1. tabulas A aili, norādot atbilstošas Direktīvas 2015/1513 normas, kurās ir izteikti grozījumi Direktīva 2009/28/EK, kas ir pārņemti projekta 3. punktā izteiktajā 2.16. apakšpunktā. Vēršam uzmanību, ka termins “neliela netiešas zemes izmantošanas maiņas riska biodegviela un bioloģiskais šķidrais kurināmais” ir izteikts Direktīvas 2015/1513 2. pantā.  Vienlaikus lūdzam izvērtēt nepieciešamību svītrot minētajā 2.16. apakšpunktā vārdu “iegūtas”, ņemot vērā, ka Direktīvas 2015/1513 2. pantā izteiktajā Direktīvas 2009/28/EK 2. panta otrās daļas “w” apakšpunktā un Direktīvas 2015/1513 preambulā attiecībā uz izejvielām ir lietots jēdziens “ražotas”.  Lūdzam izvērtēt un precizēt projekta anotācijas V sadaļas 1. tabulas A aili un B aili, norādot atbilstošas ES direktīvu vienības, kas tiek pārņemtas projektā un projekta vienības, kurās ir pārņemtas ES direktīvu prasības, atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” (turpmāk - instrukcija) 56.2. apakšpunktam. | **Ņemts vērā** | Noteikumu projekta anotācijas V sadaļas 1.tabula ir precizēta  Noteikumu projekta 4.punktā izteiktais Noteikumu Nr.545 2.16.apakšpunkts:  “2.16. neliela netiešas zemes izmantošanas maiņas riska biodegviela un bioloģiskais šķidrais kurināmais – biodegviela un bioloģiskais šķidrais kurināmais, kuru izejvielas ir ražotas tādās shēmās, kas samazina ražošanas pārvietošanu citiem nolūkiem, kuri nav biodegvielas un bioloģiskā šķidrā kurināmā ražošana, un kas ir ražotas saskaņā ar šajos noteikumos noteiktajiem biodegvielas un bioloģiskā šķidrā kurināmā ilgtspējas kritērijiem;” |
| **32** | Noteikumu projekta anotācijas V sadaļas 1.tabula | **Tieslietu ministrija**  **(2018.gada 18.oktobra atzinums)**  11. Lūdzam norādīt projekta anotācijas V sadaļas 1. tabulas A ailē atbilstošas ES direktīvas normas, kas tiek pārņemtas projekta 9. punktā izteiktajā 11. punktā, lai būtu iespējams izvērtēt atbilstošu direktīvas prasību pārņemšanu. | **Ņemts vērā** | Noteikumu projekta anotācijas V sadaļas 1.tabula ir precizēta |
| **33** | Noteikumu projekta anotācijas V sadaļas 1.tabula | **Tieslietu ministrija**  **(2018.gada 18.oktobra atzinums)**  12. Lūdzam projekta anotācijas V sadaļas 1. tabulas A ailē norādīt atbilstošu Direktīvas 2015/1513 normu, kas tiek pārņemta projekta 16. punktā izteiktajā 35. punktā. | **Ņemts vērā** | Noteikumu projekta anotācijas V sadaļas 1.tabula ir precizēta |
| **34** | Noteikumu projekta anotācijas V sadaļas 1.tabula | **Tieslietu ministrija**  **(2018.gada 18.oktobra atzinums)**  13. Projekta anotācijas V sadaļas 1. tabulas sadaļā par rīcības brīvību dalībvalstīm norādīts, ka Direktīvas 98/70/EK 7.b panta 8. punkts un Direktīvas 2009/28/EK 17. panta 8. punkts noteic rīcības brīvību dalībvalstij. Norādām, ka minētās direktīvu normas neparedz rīcības brīvību dalībvalstij, līdz ar to lūdzam tās pārņemt projektā un attiecīgi precizēt projekta anotācijas V sadaļas 1. tabulu. | **Ņemts vērā** | Noteikumu projekta anotācijas V sadaļas 1.tabula ir precizēta  Noteikumu projekta 10.punkts:  “10. Papildināt noteikumus ar 12.1 punktu šādā redakcijā:  “12.1 Biodegvielas un bioloģiskais šķidrais kurināmais, kas iegūts saskaņā ar šajos noteikumos noteiktajiem nosacījumiem, var tikt izmantots valsts mērķa sasniegšanā vai likumā “Par piesārņojumu” noteiktā transporta enerģijas aprites cikla siltumnīcefekta gāzu emisiju samazinājumā arī pamatojoties uz citiem šajos noteikumos nenoteiktajiem pierādījumiem par to atbilstību ilgtspējas kritērijiem.”.” |
| **35** |  | **Dabas aizsardzības pārvalde**  **(2018.gada 29.novembra viedoklis)**  “3. Ņemot vērā iepriekš minēto, lūdzam papildināt **anotāciju** ar skaidrojumu par noteikumu 5. un 6.punktu.” | **Ņemts vērā** | Anotācijas I sadaļas 2.punkts un II sadaļas 2.punkts ir attiecīgi papildināti |
| **36** |  | **Lauku atbalsts dienests (2018.gada 11.decembra viedoklis)**  3.            Informējam, ka par noteikumu projekta anotācijā minēto ietekmi uz budžetu Lauku atbalsta dienests varēs sniegt viedokli tikai pēc noteikumu projekta gala redakcijas apstiprināšanas. Ņemot vērā būtiskas Lauku atbalsta dienesta funkciju izmaiņas, var rasties nepieciešamība veidot būtiskas izmaiņas IT sistēmās, piemēram, ja Lauku atbalsta dienestam jāsniedz izziņa par mežsaimniecības izcelsmes produktiem. | **Ņemts vērā** |  |

Helēna Rimša

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Ilgtspējīgas enerģētikas politikas departamenta vecākā eksperte |
| (amats) |
| 67013244 |
| (tālruņa un faksa numurs) |
| [Helena.Rimsa@em.gov.lv](mailto:Helena.Rimsa@em.gov.lv) |
| (e-pasta adrese) |